title: निगम

text: लेकिन निगम को अपने धर्म का प्रचार करने की कोई संवैधानिक आज़ादी नहीं है क्योंकि धर्म का प्रचार केवल "प्राकृतिक" व्यक्ति ही कर सकते हैं। अर्थात व्यापारिक सस्थाओं की बनिस्पत केवल मनुष्यों में ही विश्वास और आध्यात्मिकता की आवश्यक मनोशक्ति होती है जो उन्हें धार्मिक मान्यताओं को मानने तथा उनका प्रचार करने में सक्षम बनाती है।


title: निगम

text: हार्वर्ड कॉलेज, (हार्वर्ड विश्वविद्यालय का एक घटक), औपचारिक रूप से प्रेजिडेंट एंड फेलोज़ ऑफ़ हार्वर्ड कॉलेज, (हार्वर्ड निगम के रूप में भी जाना जाता है), पश्चिमी गोलार्द्ध में सबसे पुराना निगम है। 1636 में स्थापित हार्वर्ड के दो शासी निकायों में से दूसरा मैसाचुसेट्स की ग्रेट एंड जनरल कोर्ट द्वारा 1650 में गठित किया गया था। गौरतलब है कि मैसाचुसेट्स उस समय स्वयं एक निगम कॉलोनी था- जिसका स्वामित्व और संचालन मैसाचुसेट्स बे कंपनी द्वारा किया जाता था (1684 में अपना विशेषाधिकार खोने तक)- इस प्रकार हार्वर्ड कॉलेज एक एक निगम के द्वारा बनाया गया निगम है।


title: निगम

text: कई देशों ने अपने निगम कानून अमेरिकी व्यापार कानूनों के अनुरूप बनाए हैं। उदाहरण के लिए, सऊदी अरब के निगम कानून, न्यूयॉर्क राज्य के निगम कानूनों का अनुसरण करते हैं। संयुक्त राज्य अमेरिका में विशिष्ट निगमों के अलावा, संघीय सरकार ने 1971 में अलास्का मूल निवासी दावा निपटान अधिनियम (ANCSA) जारी किया जिसने अलास्का के मूल तथा 200 से अधिक ग्राम निगमों, जो भूमि तथा नकदी के लिए समझौते के हक़दार थे, के लिए 12 क्षेत्रीय देशी निगमों को अधिकृत किया। 12 क्षेत्रीय निगमों के अतिरिक्त, कानून ने तेरहवें क्षेत्रीय निगम को अलास्का के उन मूल लोगो के लिए भूमि समझौते के बिना अनुमति दे दी जो ANCSA के पारित होने के समय अलास्का राज्य से बाहर रह रहे थे।


title: निगम

text: कई देशों में निगम के लाभ पर निगम कर की दर के अनुसार कर/टैक्स लगाया जाता है तथा शेयरधारकों को दिए गये लाभांश पर अलग दर से कर लगाया जाता है। इस तरह की प्रणाली को कभी कभी "दोहरा कराधान" कहा जाता है, क्योंकि शेयरधारकों के बीच वितरित किए गए किसी भी लाभ पर अंततः दो बार कर लगेगा. लाभांश प्राप्त करने वाले के लिए इसका एक समाधान (ऑस्ट्रेलियन तथा ब्रिटिश कर प्रणाली के मामलों में) टैक्स क्रेडिट का हक़दार होना है जो इस तथ्य पर आधारित है कि लाभांश द्वारा प्रदर्शित लाभ पर पहले ही कर लगाया जा चुका है। इस प्रकार कम्पनी द्वारा दिए गये लाभ पर केवल अंतिम प्राप्तकर्ता द्वारा प्राप्त किए गये लाभांश पर लगने वाली कर की दर से कर लगेगा. अन्य प्रणालियों में, लाभांश पर अन्य आमदनियों की बजाए कम दर का कर लगाया जाता है (जैसे अमेरिका में) या शेयरधारकों पर सीधे निगम के लाभ का कर लगाया जाता है और लाभांश पर कर नहीं लगाया जाता. (जैसे अमेरिका में एस निगम) (S corporation).


title: निगम

text: जैसा कि एडम स्मिथ ने वेल्थ ऑफ़ नेशंस में बताया है, जब प्रबंधन से स्वामित्व अलग हो जाता है (अर्थात वास्तविक निर्माण प्रक्रिया को पूंजी की आवश्यकता होती है), तो बाद वाला अनिवार्य रूप से पहले के हितों की उपेक्षा करेगा, जिससे कम्पनी में समस्या पैदा होगी. कुछ लोगों का कहना है कि कॉर्पोरेट अमेरिका की हाल की घटनाएं, कानूनी तौर पर संरक्षित समूह अनुक्रमों के खतरों के बारे में स्मिथ की चेतावनियों का समर्थन कर सकती हैं।


title: निगम

text: लगभग प्रत्येक मान्यता प्राप्त संगठन कुछ आर्थिक गतिविधियों का संचालन करता है (जैसे परिवार). अन्य संगठन जो गतिविधियों को चला सकते हैं उन्हें विभिन्न देशों के कानूनों द्वारा आम तौर पर "व्यापार" माना जाता है। इनमें शामिल हैं:


title: बृहदारण्यक उपनिषद्

text: बृहदारण्यक उपनिषद् शुक्ल यजुर्वेद से जुड़ा एक उपनिषद है। यह अद्वैत वेदान्त और संन्यासनिष्ठा का प्रतिपादक है। यह उपनिषदों में सर्वाधिक बृहदाकार है तथा मुख्य दस उपनिषदों के श्रेणी में सबसे अंतिम उपनिषद् माना जाता है। ब्रह्मा इसकी सम्प्रदाय परम्परा के प्रवर्तक हैं।


title: बृहदारण्यक उपनिषद्

text: यह अति प्राचीन है और इसमें जीव, ब्रह्माण्ड और ब्रह्म (ईश्वर) के बारे में कई बाते कहीं गईं है। दार्शनिक रूप से महत्वपूर्ण इस उपनिषद पर आदि शंकराचार्य ने भी टीका लिखी थी। यह शतपथ ब्राह्मण ग्रंथ का एक खंड है और इसको शतपथ ब्राह्मण के पाठ में सम्मिलित किया जाता है।


title: बृहदारण्यक उपनिषद्

text: यजुर्वेद के प्रसिद्ध पुरुष सूक्त के अतिरिक्त इसमें अश्वमेध, "असतो मा सद्गमय", "नेति नेति" जैसे विषय हैं। इसमें ऋषि याज्ञवल्क्य और मैत्रेयी का संवाद है जो अत्यन्त क्रमबद्ध और युक्तिपूर्ण है।


title: बृहदारण्यक उपनिषद्

text: इसके नाम (बृहदारण्यक = बृहद् + आरण्यक) का अर्थ 'बृहद ज्ञान वाला' या 'घने जंगलों में लिखा गया' उपनिषद है। इसमें तत्त्वज्ञान और तदुपयोगी कर्म तथा उपासनाओं का बड़ा ही सुन्दर वर्णन है।


title: बृहदारण्यक उपनिषद्

text: बृहदारण्यक उपनिषद् अद्वैत वेदांत और संन्यासनिष्ठा का प्रतिपादक है। इस उपनिषद् का ब्रह्मनिरूपणात्मक अधिकांश उन व्याख्याओं का समुचच्य है जिनसे अजातशत्रु ने गार्ग्य बालाकि की, जैवलि प्रवाहण ने श्वेतकेतु की, याज्ञवल्क्य ने मैत्रेयी और जनक की तथा जनक के यज्ञ में समवेत गार्गी और जारत्कारव आर्तभाग इत्यादि आठ मनीषियों की ब्रह्मजिज्ञासा निवृत्त की थी।


title: बृहदारण्यक उपनिषद्

text: यह सभी उपनिषदों में सर्वाधिक बृहदाकार है। इस उपनिषद् में ३ काण्ड (मधुकाण्ड, मुनिकाण्ड, खिलकाण्ड) तथा छः अध्याय हैं। प्रत्येक अध्याय में अनेकों ब्राह्मण (कुल ४७ ब्राह्मण) हैं। इसमें प्रलम्बित ४३५ पद हैं।


title: बृहदारण्यक उपनिषद्

text: प्रथम अध्याय में छः ब्राह्मण हैं। प्रथम ब्राह्मण (अश्वमेध परक) में सृष्टि रूप यज्ञ को एक विराट् अश्व की उपमा से व्यक्त किया गया है और दूसरे ब्राह्मण में प्रलय के बाद सृष्टि की उत्पत्ति का वर्णन है। तीसरे ब्राह्मण में देवों एवं असुरों के प्रसंग से प्राण की महिमा और उसके भेद स्पष्ट किये गये हैं। चौथे ब्राह्मण में ब्रह्म को सर्वरूप कहकर उसके द्वारा चार वर्गों के विकास का उल्लेख है। छठवें में विभिन्न अन्नों की उत्पत्ति तथा मन, वाणी एवं प्राण के महत्त्व का वर्णन है। साथ ही नाम, रूप एवं कर्म की प्रतिष्ठा भी है।


title: बृहदारण्यक उपनिषद्

text: दूसरे अध्याय के प्रथम ब्राह्मण में डींग हाँकने वाले गार्ग्य बालाकि एवं ज्ञानी राजा अजातशत्रु के संवाद के द्वारा ब्रह्म एवं आत्म तत्व को स्पष्ट किया गया है। साथ ही दूसरे एवं तीसरे ब्राह्मण में प्राणोपासना तथा ब्रह्म के दो (मूर्त और अमूर्त ) रूपों का वर्णन है। चौथे ब्राह्मण में याज्ञवल्क्य और मैत्रेयी का संवाद है। यह संवाद चौथे अध्याय के पांचवें ब्रह्मण में भी लगभग एक ही प्रकार से है। पाँचवें और छठे ब्राह्मण में मधुविद्या और उसकी परम्परा का वर्णन किया गया है।


title: बृहदारण्यक उपनिषद्

text: बृहदारण्यक उपनिषद् के तीसरे अध्याय के नौ ब्राह्मणों में राजा जनक के यज्ञ में याज्ञवल्क्य से विभिन्न तत्त्ववेत्ताओं की प्रश्नोत्तरी है। गार्गी ने दो बार प्रश्र किए हैं, पहली बार अतिप्रश्न करने पर याज्ञवल्क्य ने उन्हें मस्तक गिरने की बात कहकर रोक दिया। गार्गी सभा की अनुमति से पुनः दो प्रश्र करती हैं तथा समाधान पाकर लोगों से कह देती हैं कि इनसे कोई जीत नहीं सकेगा, किन्तु शाकल्य विदग्ध नहीं माने और अतिप्रश्न करने के कारण उनका मस्तक गिर गया।


title: बृहदारण्यक उपनिषद्

text: चौथे अध्याय में याज्ञवल्क्य और जनक का संवाद एवं याज्ञवल्क्य और मैत्रेयी के संवाद हैं। इस अध्याय में विविध रूपों में ब्रह्म की उपासना के साथ मनोमय पुरुष एवं वाक् की उपासना भी कही गयी है। मरणोत्तर ऊर्ध्वगति के साथ अन्न एवं प्राण की विविध रूपों में उपासना समझायी गयी है। गायत्री उपासना में जपनीय तीनों चरणों के साथ चौथे 'दर्शत' पद का भी उल्लेख है। छठे अध्याय में प्राण की श्रेष्ठता तथा सन्तानोत्पत्ति के विज्ञान का वर्णन है। अन्त में समस्त प्रकरण के आचार्य परम्परा की श्रृंखला व्यक्त की गयी है।


title: बृहदारण्यक उपनिषद्

text: इस उपनिषद् के अनुसार सृष्टि के पहले केवल ब्रह्म था। वह अव्याकृत था। उसने अहंकार किया जिससे उसने व्याकृत सृष्टि उत्पन्न की; दो पैरवाले, चार पैरवाले, पुर उसने बनाए और उनमें पक्षी बनकर पैठ गया। उसने अपनी माया से बहुत रूप धारण किए और इस प्रकार नाना रूप से भासमान ब्रह्माण्ड की रचना करके उसमें नखाग्र से शिक्षा तक अनुप्रविष्ट हो गया। शरीर में जो आत्मा है वही ब्रह्मांड में व्याप्त है और हमें जो नाना प्रकार का भान होता है वह ब्रह्म रूप है। पृथ्वी, जल, और अग्नि उसी के मूर्त एवं वायु तथा आकाश अमूर्त रूप हैं।


title: बृहदारण्यक उपनिषद्

text: स्त्री, सन्तान अथवा जिस किसी से मनुष्य प्रेम करता है वह वस्तुतः अपने लिए करता है। अस्तु, यह आत्मा क्या है, इसे ढूँढना चाहिए, ज्ञानियों से इसके विषय में सुनना, इसका मनन करना और समाधि में साक्षात्कार करना ही परम पुरुषार्थ है।


title: बृहदारण्यक उपनिषद्

text: 'चक्षुर्वै सत्यम्' अर्थात् आँख देखी बात सत्य मानने की लोकधारणा के विचार से जगत् सत्य है, परन्तु वह प्रत्यक्षतः अनित्य और परिवर्तनशील है और निश्चय ही उसके मूल में स्थित तत्व नित्य और अविकारी है। अतएव मूल तत्व को 'सत्य का सत्य' अथवा अमृत कहते हैं। नाशवान् 'सत्य' से अमृत ढँका हुआ है।


title: बृहदारण्यक उपनिषद्

text: अज्ञान अर्थात् आत्मस्वरूप को न जानने के कारण मनुष्य संसार के नाना प्रकार के व्यापारों में लिपटा हुआ सांसारिक वित्त आदि नाशवान पदार्थों से अक्षय सुख की व्यर्थ आशा करता है। कामनामय होने से जिस उद्देश्य की वह कामना करता है तद्रूप हो जाता हैं; पुण्य कर्मों से पुण्यवान् और पाप कर्मों से पापी होता और मृत्यु काल में उसके प्राण उत्क्रमण करके कर्मानुसार मृत्युलोक, पितृलोक अथवा देवलोक प्राप्त करते हैं। जिस देवता की वह उपासना करता है मानो उसी का पशु हो जाता है। यह अज्ञान आत्मा की 'महती विनष्टि' (सब से बड़ी क्षति) है।


title: बृहदारण्यक उपनिषद्

text: आत्मा और ब्रह्म एक हैं। ब्रह्म के अतिरिक्त कुछ नहीं है। जिसे नानात्व दिखता है वह मृत्यु से मृत्यु की ओर बढ़ता है। आत्मा महान्, अनंत, अपार, अविनाशी, अनुच्छित्तिधर्मा और विज्ञानधन है। नमक की डली पानी में घुल जाने पर एकरस हो जाने से जैसे नमक और पानी का अभेद हो जाता है, ब्रह्मात्मैक्य तद्रूप अभेदात्मक है। जिसे समय साधक हो यह अपरोक्षानुभूति हो जाती है कि मैं ब्रह्म हूँ और भूतात्माएँ और मैं एक हूँ उसके द्रष्टा और दृष्टि, ज्ञाता और ज्ञेय इत्यादि भेद विलीन हो जाते हैं, और वह 'ब्रह्म भवतिय एवं वेद' - ब्रह्मभूत हो जाता है। उसके प्राण उत्क्रमण नहीं करते, वह यहीं जीवन्मुक्त हो जाता है। वह विधि निषेध के परे है। उसे संन्यास लेकर भैक्ष्यचर्या करनी चाहिए। यह ज्ञान की परमावधि, आत्मा की परम गति और परमानंद है जिसका अंश प्राणियों का जीवनस्त्रोत है।


title: बृहदारण्यक उपनिषद्

text: यह शोक-मोह-रहित, विज्वर और विलक्षण आनंद की स्थिति है जिससे ब्रह्म को 'विज्ञानमानंदंब्रह्म' कहा गया है। यह स्वरूप मन और इंद्रियों के अगोचर और केवल समाधि में प्रत्यक्षानुभूति का विषय एवं नामरूप से परे होने के कारण, ब्रह्म का 'नेति नेति' शब्दों द्वारा अंतिम निर्देश है।


title: बृहदारण्यक उपनिषद्

text: आत्मसाक्षात्कार के लिए वेदानुबंधन, यज्ञ, दान और तपोपवासादि से चित्तशुद्धि करके सूर्य, चंद्र, विद्युत्, आकाश, वायु, जल इत्यादि अथवा प्राणरूप से ब्रह्म की उपासना का निर्देश करते हुए आत्मचिंतन सर्वश्रेष्ठ उपासना बतलाई गई है।


title: इत्सिंग

text: इत्सिंग एक चीनी यात्री एवं बौद्ध भिक्षु था, जो ६७१-६९५(672-695) ई. में भारत आया था। वह ६७५ ई में सुमात्रा के रास्ते समुद्री मार्ग से भारत आया था और 10 वर्षों तक 'नालन्दा विश्वविद्यालय' में रहा था। उसने वहाँ के प्रसिद्ध आचार्यों से संस्कृत तथा बौद्ध धर्म के ग्रन्थों को पढ़ा।


title: इत्सिंग

text: 691 ई. में इत्सिंग ने अपना प्रसिद्ध ग्रन्थ 'भारत तथा मलय द्वीपपुंज में प्रचलित बौद्ध धर्म का विवरण' लिखा। उसने 'नालन्दा' एवं 'विक्रमशिला विश्वविद्यालय' तथा उस समय के भारत पर प्रकाश डाला है। इस ग्रन्थ से हमें उस काल के भारत के राजनीतिक इतिहास के बारे में तो अधिक जानकारी नहीं मिलती, परन्तु यह ग्रन्थ बौद्ध धर्म और 'संस्कृत साहित्य' के इतिहास का अमूल्य स्रोत माना जाता है।


title: इत्सिंग

text: भारत में आनेवाले तीन बड़े चीनी यात्रियों (फाहियान, ह्वेन त्सांग और इत्सिंग) में से इत्सिंग (ईच-चिङ) सबसे बाद में आया। इसका जन्म ६३५ ई. में सन-यंग में ताई-त्सुंग के शासनकाल में हुआ। ताई पर्वत पर स्थित मंदिर में शन-यू और हुई उसी से इसने सात वर्ष की अवस्था से ही शिक्षा प्राप्त की। शन-यू की मृत्यु के पश्चात् सांसारिक विषयों को छोड़कर इसने बौद्ध शास्त्रों का अध्ययन आरंभ किया। १४ वर्ष की आयु में इसे प्रवज्या मिल गई और १८ वर्ष की आयु में इसने भारतयात्रा का संकल्प किया जो लगभग २० वर्ष बाद ही पूरा हो सका। इसने विनयसूत्र का अध्ययन हुई-उसी की देखरेख में किया और अभिधर्मपिटक से संबंधित असंग के दो शास्त्रों का अध्ययन करने के लिए वह पूर्व की ओर चला। फिर पश्चिमी राजधानी सी-अन-फूयांग-आन शेन सी पहुँच उसने वसुबंधुकृत 'अभिधर्मकोश' और धर्मपालकृत 'विद्या-मात्र-सिद्धिका' का गहरा अध्ययन किया। चेन-अन में कदाचित् ह्येन-त्सांग के सम्मान और यश से प्रभावित होकर उसने अपनी भारतयात्रा का पूरा संकल्प किया जिसका वर्णन इसने स्वयं किया है।


title: इत्सिंग

text: इत्सिंग का कथन है कि यह ६७० ई. में पश्चिमी राजधानी (यंगअन) में अध्ययन कर व्याख्यान सुन रहा था। उस समय इसके साथ चिंग-यू निवासी धर्म का उपाध्याय चू-इ, लै-चोऊ निवासी शास्त्र का उपध्याय हुँग-इ और दो तीन दूसरे भदंत थे। उन सबने गृद्धकूट जाने की इच्छा प्रकट की। त्सिन-चोऊ के शन-हिंग नामक एक युवा भिक्षु के साथ इसने भारत के लिए प्रयाण किया। यहाँ से दक्षिण की यात्रा के लिए एक ईरानी जहाज के स्वामी से मिलने की तिथि निश्चय की। छह मास की यात्रा के पश्चात् यह श्रीभोज (श्रीविजय) पहुँचा। यहाँ छह मास ठहरकर शब्दविद्या सीखता रहा। राजा ने इसे आश्रय देकर मलय देश भेज दिया। वहाँ से पूर्वी भारत के लिए जहाज पर चला और ६७३ ई. के दूसरे मास में ताम्रलिप्ति पहुँचा। वहाँ से इसे ता-तेंग-तेंग (ह्येन-त्सांग का शिष्य) मिला। प्राय: २६ वर्ष यह उसके पास ठहरा और संस्कृत सीखी तथा शब्दविद्या का अभ्यास किया। वहाँ से कई सौ व्यापारियों के साथ यह मध्यभारत के लिए चला और क्रमश: बोधगया, नालंदा, राजगृह, वैशाली, कुशीनगर, मृगदाव (सारनाथ), कुक्कुटगिरि की यात्रा की। यह अपने साथ पाँच लाख श्लोंकों की पुस्तकें ले गया। लगभग २५ वर्ष (६७१ई.-६९५ ई.) के लंबे काल में इसने ३० से अधिक देशों का पर्यटन किया और ६९५ ई. में चीन वापस पहुँच गया। इसने ७०० से ७१२ ई. के बीच २३० भागों में ५६ ग्रंथों का अनुवाद किया जिनका मूल सर्वास्तिवादी मत संबंध है। ७१३ ई. में ७९ वर्ष की अवस्था में इसका देहान्त हो गया।


title: भारत में मत्स्य पालन

text: मिलियन से अधिक लोगों को रोजगार उपलब्ध कराता है। 2016-17 में, देश ने $ 5.78 बिलियन (90 37,870.90 करोड़ रुपये) का 11,34,948 मीट्रिक टन समुद्री खाद्य निर्यात किया, जिसमें जमे हुए झींगा निर्यात में शीर्ष वस्तु है। संयुक्त राष्ट्र के खाद्य और कृषि संगठन (एफएओ) के अनुसार, 1947 से मछली का उत्पादन दस गुना से अधिक हो गया है और 1990 और 2010 के बीच दोगुना हो गया है।


title: भारत में मत्स्य पालन

text: भारत में 8,129 किलोमीटर (5,051 मील) समुद्री तट रेखा, 3,827 मछली पकड़ने के गांव और 1,914 पारंपरिक मछली अवतरण केंद्र हैं। भारत के ताजे जल संसाधनों में नदियाँ और नहरें को मिलाकर, 195,210 किलोमीटर (121,300 मील) क्षेत्र हैं, 2.9 मिलियन हेक्टेयर छोटे और बड़े जलाशय, 2.4 मिलियन हेक्टेयर तालाब और झीलें, और लगभग 0.8 मिलियन हेक्टेयर बाढ़ के मैदान आर्द्रभूमि और जल निकाय हैं। 2010 तक, समुद्री और मीठे पानी के संसाधन मिलकर 4 मिलियन मीट्रिक टन से अधिक मछली पकड़ने की संयुक्त धारणीय क्षमता रखते है। इसके अलावा, भारत के जल और प्राकृतिक संसाधन 2010 से 3.9 मिलियन मीट्रिक टन मछली के एक्वाकल्चर (कृषि मछली पकड़ने) में दस गुना वृद्धि की क्षमता प्रदान करते हैं, यदि भारत मछली पकड़ने के ज्ञान, नियामक सुधार और स्थिरता नीतियों को अपनाता है।


title: भारत में मत्स्य पालन

text: कौटिल्य के अर्थशास्त्र (321-300 ई.पू.) और राजा सोमेश्वर के मानसोलासा (1127 ईस्वी) जैसे ऐतिहासिक ग्रंथ मछली संस्कृति का उल्लेख करते हैं। सदियों से, भारत में छोटे तालाबों में मछली पालन का पारंपरिक चलन आ रहा है। उन्नीसवीं शताब्दी की शुरुआत में उत्पादकता में महत्वपूर्ण प्रगति हुई, जब टैंक में कार्प के नियंत्रित प्रजनन की जाने लगी, जहां नदी की स्थिति का अनुकरण किया जाता है। ब्रैकिश वाटर खेती एक पुरानी प्रणाली पर की गई थी, जहां तटीय आर्द्रभूमि और नमक प्रतिरोधी गहरे पानी वाले धान के खेतों में मानव निर्मित बाधाएं बना कर पालन किया जाने लगा।


title: भारत में मत्स्य पालन

text: 2008 में भारत में मत्स्य पालन ने इसके वार्षिक सकल घरेलू उत्पाद में 1 प्रतिशत से अधिक का योगदान दिया था। भारत में मत्स्य पालन लगभग 14.5 मिलियन लोगों को रोजगार देता है। मछली पकड़ने से आर्थिक लाभ प्राप्त करने के लिए, भारत ने विशेष आर्थिक क्षेत्र को अपनाया है, हिंद महासागर में 200 समुद्री मील (370 किमी) फैला है, जिसमें 2 मिलियन वर्ग किलोमीटर से अधिक क्षेत्र शामिल हैं। इस समुद्री क्षेत्र के अलावा, भारत में एक्वाकल्चर के लिए लगभग 14,000 वर्ग किमी का खारा पानी उपलब्ध है, ताजे पानी की झीलों, तालाबों और दलदलों के बारे में 16,000 किमी zone; और लगभग 64,000 किलोमीटर की नदियाँ और नदियाँ। 1990 में, 1.7 मिलियन पूर्णकालिक मछुआरे, 1.3 मिलियन अंशकालिक मछुआरे, और 2.3 मिलियन सामयिक मछुआरे थे, जिनमें से कई ने साल्टमेकर, फेरीवाले, या सीमेन, या किराए पर संचालित नौकाओं के रूप में काम किया था। 1990 के दशक की शुरुआत में, मछली पकड़ने के बेड़े में 180,000 पारंपरिक शिल्प शामिल थे जो पाल या ओरों द्वारा संचालित थे, 26,000 मोटर चालित पारंपरिक शिल्प और कुछ 34,000 मशीनीकृत नावें थीं।


title: भारत में मत्स्य पालन

text: मैंगलोर (कर्नाटक), कोच्चि (केरल), चेन्नई (तमिलनाडु), विशाखापट्टनम (आंध्र प्रदेश) और रायचक, कोलकाता (पश्चिम बंगाल) में मछली पकड़ने के पांच मुख्य केंद्र हैं। मछली पकड़ने के शिल्प में लैंडिंग और बर्थिंग की सुविधा प्रदान करने के लिए 23 छोटे मछली पकड़ने वाले बंदरगाह और 95 मछली-लैंडिंग केंद्र निर्दिष्ट हैं। नीचे दी गई तालिका में 2007-2008 कृषि वर्ष के लिए भारत में शीर्ष दस मछली उत्पादन वाले राज्यों को प्रस्तुत की गई है।


title: भारत में मत्स्य पालन

text: 2008 में, भारत समुद्री और मीठे पानी की मछलियों के उत्पादन में तीसरा सबसे बड़ा उत्पादक था, और दुनिया में दूसरा सबसे बड़ा जलीय कृषि मछली उत्पादक था।


title: गोवर्धन पूजा

text: दीपावली के अगले दिन गोवर्धन पूजा की जाती है। लोग इसे अन्नकूट के नाम से भी जानते हैं। इस त्यौहार का भारतीय लोकजीवन में बहुत महत्व है। इस पर्व में प्रकृति के साथ मानव का सीधा सम्बन्ध दिखाई देता है। इस पर्व की अपनी मान्यता और लोककथा है। गोवर्धन पूजा में गोधन अर्थात गायों की पूजा की जाती है। शास्त्रों में बताया गया है कि गाय उसी प्रकार पवित्र होती है जैसे नदियों में गङ्गा। गाय को देवी लक्ष्मी का स्वरूप भी कहा गया है। देवी लक्ष्मी जिस प्रकार सुख समृद्धि प्रदान करती हैं उसी प्रकार गौ माता भी अपने दूध से स्वास्थ्य रूपी धन प्रदान करती हैं। इनका बछड़ा खेतों में अनाज उगाता है। ऐसे गौ सम्पूर्ण मानव जाति के लिए पूजनीय और आदरणीय है। गौ के प्रति श्रद्धा प्रकट करने के लिए ही कार्तिक शुक्ल पक्ष प्रतिपदा के दिन गोर्वधन की पूजा की जाती है और इसके प्रतीक के रूप में गाय की।


title: गोवर्धन पूजा

text: जब कृष्ण ने ब्रजवासियों को मूसलधार वर्षा से बचाने के लिए सात दिन तक गोवर्धन पर्वत को अपनी सबसे छोटी उँगली पर उठाकर रखा और गोप-गोपिकाएँ उसकी छाया में सुखपूर्वक रहे। सातवें दिन भगवान ने गोवर्धन को नीचे रखा और प्रतिवर्ष गोवर्धन पूजा करके अन्नकूट उत्सव मनाने की आज्ञा दी। तभी से यह उत्सव अन्नकूट के नाम से मनाया जाने लगा।


title: गोवर्धन पूजा

text: शेष नाग सब सृष्टी उठाई, इनमें को भगवंत।।गोवर्धन पूजा के सम्बन्ध में एक लोकगाथा प्रचलित है। कथा यह है कि देवराज इन्द्र को अभिमान हो गया था। इन्द्र का अभिमान चूर करने हेतु भगवान श्री कृष्ण जो स्वयं लीलाधारी श्री हरि विष्णु के अवतार हैं ने एक लीला रची। प्रभु की इस लीला में यूं हुआ कि एक दिन उन्होंने देखा के सभी बृजवासी उत्तम पकवान बना रहे हैं और किसी पूजा की तैयारी में जुटे। श्री कृष्ण ने बड़े भोलेपन से मईया यशोदा से प्रश्न किया " मईया ये आप लोग किनकी पूजा की तैयारी कर रहे हैं" कृष्ण की बातें सुनकर मैया बोली लल्ला हम देवराज इन्द्र की पूजा के लिए अन्नकूट की तैयारी कर रहे हैं। मैया के ऐसा कहने पर श्री कृष्ण बोले मैया हम इन्द्र की पूजा क्यों करते हैं? मैईया ने कहा वह वर्षा करते हैं जिससे अन्न की उपज होती है उनसे हमारी गायों को चारा मिलता है। भगवान श्री कृष्ण बोले हमें तो गोर्वधन पर्वत की पूजा करनी चाहिए क्योंकि हमारी गाये वहीं चरती हैं, इस दृष्टि से गोर्वधन पर्वत ही पूजनीय है और इन्द्र तो कभी दर्शन भी नहीं देते व पूजा न करने पर क्रोधित भी होते हैं अत: ऐसे अहँकारी की पूजा नहीं करनी चाहिए।


title: गोवर्धन पूजा

text: लीलाधारी की लीला और माया से सभी ने इन्द्र के स्थान पर गोवर्घन पर्वत की पूजा की। देवराज इन्द्र ने इसे अपना अपमान समझा और मूसलाधार वर्षा आरम्भ कर दी। प्रलय के समान वर्षा देखकर सभी बृजवासी भगवान कृष्ण को कोसने लगे कि, सब इनका कहा मानने से हुआ है। तब मुरलीधर ने मुरली कमर में डाली और अपनी कनिष्ठा उंगली पर पूरा गोवर्घन पर्वत उठा लिया और सभी बृजवासियों को उसमें अपने गाय और बछडे़ समेत शरण लेने के लिए बुलाया। इन्द्र कृष्ण की यह लीला देखकर और क्रोधित हुए फलत: वर्षा और तेज हो गयी। इन्द्र का मान मर्दन के लिए तब श्री कृष्ण ने सुदर्शन चक्र से कहा कि आप पर्वत के ऊपर रहकर वर्षा की गति को नियन्त्रित करें और शेषनाग से कहा आप मेड़ बनाकर पानी को पर्वत की ओर आने से रोकें।


title: गोवर्धन पूजा

text: इन्द्र निरन्तर सात दिन तक मूसलाधार वर्षा करते रहे तब उन्हे लगा कि उनका सामना करने वाला कोई आम मनुष्य नहीं हो सकता अत: वे ब्रह्मा जी के पास पहुंचे और सब वृतान्त कह सुनाया। ब्रह्मा जी ने इन्द्र से कहा कि आप जिस कृष्ण की बात कर रहे हैं वह भगवान विष्णु के साक्षात अंश हैं और पूर्ण पुरूषोत्तम नारायण हैं। ब्रह्मा जी के मुख से यह सुनकर इन्द्र अत्यन्त लज्जित हुए और श्री कृष्ण से कहा कि प्रभु मैं आपको पहचान न सका इसलिए अहँकारवश भूल कर बैठा। आप दयालु हैं और कृपालु भी इसलिए मेरी भूल क्षमा करें। इसके पश्चात देवराज इन्द्र ने मुरलीधर की पूजा कर उन्हें भोग लगाया।


title: गोवर्धन पूजा

text: इस पौराणिक घटना के बाद से ही गोवर्धन पूजा की जाने लगी। बृजवासी इस दिन गोवर्धन पर्वत की पूजा करते हैं। गाय बैल को इस दिन स्नान कराकर उन्हें रङ्ग लगाया जाता है व उनके गले में नई रस्सी डाली जाती है। गाय और बैलों को गुड़ और चावल मिलाकर खिलाया जाता है।


title: गोवर्धन पूजा

text: इस दिन प्रात: काल शरीर पर तेल मलकर स्नान करने का प्राचीन परम्परा है. इस दिन आप सवेरे समय पर उठकर पूजन सामग्री के साथ में आप पूजा स्थल पर बैठ जाइए और अपने कुल देव का, कुल देवी का ध्यान करीये पूजा के लिए गाय के गोबर से गोवर्धन पर्वत पूरी श्रद्धा भाव से बनाएँ। इसे लेटे हुये पुरुष की आकृति में बनाया जाता है। प्रतीक रूप से गोवर्धन रूप में आप बनाकर फूल, पत्ती, टहनीयो एवँ गाय की आकृतियों से सजाया जाता है।


title: गोवर्धन पूजा

text: गोवर्धन की आकृति बनाकर उनके मध्य में भगवान श्री कृष्ण की मूर्ति रखी जाती है नाभि के स्थान पर एक कटोरी जितना गड्ढा बना लिया जाता है और वहां एक कटोरी व मिट्टी का दीपक रखा जाता है फिर इसमें दूध, दही, गंगाजल, मधु और बतासे इत्यादि डालकर पूजा की जाती है और फिर इसे प्रसाद के रूप में बांटा जाता है।


title: गोवर्धन पूजा

text: कुछ स्थानों पर गोवर्धन पूजा के साथ ही गायों को स्नान कराने की उन्हें सिंदूर इत्यादि पुष्प मालाओं से सजाए जाने की परम्परा भी है इस दिन गाय का पूजन भी किया जाता है तो यदि आप गाय को स्नान करा कर उसे सजा सकते हैं या उसका श्रृंगार कर सकते हैं तो कोशिश करिए कि गाय का श्रृंगार करें और उसके सिंह पर घी लगाए गुड खिलाएं. गाय की पूजा के बाद में एक मंत्र का उच्चारण किया जाता है जिससे लक्ष्मी जी प्रसन्न होती हैं और आपके घर में कभी धन की कमी नहीं रहती है.


title: गोवर्धन पूजा

text: फल मिठाई इत्यादि आप पूजा के दौरान गोवर्धन में अर्पित करिए गन्ना चढ़ाई है और एक कटोरी दही नाभि स्थान में डाल कर झरनी में से छिड्कते हैं. गोवर्धन जो बनाया जाता है गोबर का उसमें दहि डालकर उसको झरनी से छानीये और फिर गोवर्धन के गीत गाते हुए गोवर्धन की सात बार परिक्रमा की जाती है परिक्रमा के समय एक व्यक्ति हाथ में जल का लोटा व दुसारा व्यक्ति अन्न यानि कि जौ लेकर चलते हैं और जल वाला व्यक्ति जल की धारा को धरती पर गिराते हुआ चलता है और दुसरा अन्न यानि कि जौ बोते हुए परिक्रमा पूरी करते हैं.m


title: राव जोधा

text: राव जोधा जी का जन्म २८ मार्च, १४१६, तदनुसार भादवा बदी 8 सं. 1472 में हुआ था। इनके पिता राव रणमल मारवाड़ के शासक थे। इन्हें जोधपुर शहर की स्थापना के लिए जाना जाता है। इन्होंने ही जोधपुर का मेहरानगढ़ दुर्ग बनवाया था।


title: राव जोधा

text: मेवाड़ का शासन कार्य भी इनकी सहमति से चलता था अतः मेवाड़ के कुछ सरदार इनसे अप्रसन थे और इन्होने मेवाड़ नरेश महाराणा कुम्भा व उनकी माता सोभाग्य देवी को राव रणमल जी के विरुध बहका दिया। वि॰सं॰ 1495(1438 AD) में एक साजिश के तहत गहरी निंद में सोये राव रणमल को मार डाला गया व रावत चुडा लाखावत सिसोदिया के नेत्रत्व में मेवाड़ की सेना मंडोर पर आक्रमण कर मारवाड़ राज्य पर अधिकार जमा लिया। अपने पिता के निधन के साथ ही राव जोधा का पेत्रक राज्य भी हाथ से निकल गया, लेकिन राव जोधा ने यह कभी नहीं भुला की धरती वीरों की वधु होती है और युद्ध क्षत्रिय का व्यवसाय ।


title: राव जोधा

text: वीर साहसी व पराक्रमी राव जोधा ने मारवाड़ राज्य को पुनः विजय करने हेतु निरंतर संघर्ष जरी रखा और अंत में अपने भाईयों के सक्रिए सहयोग से मंडोर, कोसना व चौकड़ी पर विजय ध्वज लहराकर मारवाड़ में पुनः राठौर राज्य वि॰सं॰ 1510 स्थापित कर अपने पैत्रिक राज्य को मेवाड़ से मुक्त कर लिया |इस विजय के बाद राव जोधा व उनके भाईयों ने सोजत, पाली, खैरवा, नाडोल, नारलोई आदि पर हमला कर जीत लिया।


title: राव जोधा

text: राव जोधा ने अपने भाईयों व पुत्रों के सहयोग से अपने राज्य को मंडोर,मेड़ता, फलोदी,पोकरण, भाद्रजुन,सोजत,पाली, सिवाना,साम्भर,अजमेर,नागौर,डीडवाना तक बड़ा कर एक विशाल राठौर राज्य स्थापित कर दिया।


title: राव जोधा

text: इनके वीर पुत्रों में दुदोजी ने मेड़ता, राव बीका जी ने जाग्लुदेश (बीकानेर) व बिदाजी ने छापर विजय कर अलग अलग स्व्तांतर राठोड़ राज्यों की स्थापना की |मंडोर को असुरक्षित समझ कर जेस्ठ शुक्ला 11 शनिवार वि॰सं॰ 1515 में राव जोधा ने जोधपुर के किले मेहरानगढ़की नीवं दल कर जोधपुर नगर बसाया। राव जोधा जी ने अपने राज्य का शासन सुव्यवस्थित चलाने हेतु राज्य के अलग अलग भाग अपने भाईयों व पुत्रों को बाँट दिया.वि॰सं॰ 1545 में राव जोधा जी का निधन हुआ ।


title: राव जोधा

text: राव जोधा की रानी जसमादे ने जोधपुर में रानीसर झील का निर्माण कराया, मारवाड़ में राव जोधा केे पश्चात् राव सातल तथा राव सूजा का नाम आता है, लेकिन इन दोनों शासकों के बाद 1515 ई. मेंं एक महत्वपूर्ण शासक राव गांगा हुुुआ |


title: चित्तौड़गढ़ की घेराबंदी (१५६७–१५६८)

text: चित्तोड़गढ़ की घेराबंदी (20 अक्टूबर 1567 – 23 फ़रवरी 1568) वर्ष 1567 में मेवाड़ राज्य पर मुगल साम्राज्य द्वारा किया गया सैनिक अभियान था। इसमें अकबर की सेना ने चित्तौड़गढ़ दुर्ग में जयमल के नेतृत्व वाले 8000 राजपूतों और 40,000 किसानों की घेराबन्दी कर ली।


title: चित्तौड़गढ़ की घेराबंदी (१५६७–१५६८)

text: माना जाता है कि चित्तौड़ के भव्य किले का इतिहास 7 वीं शताब्दी का है। कहा जाता है कि चित्रकूट दुर्गा के रूप में, यह मोरी वंश के चित्रांगदा द्वारा उठाया गया था और फिर 9 वीं शताब्दी में प्रतिहारों के हाथों में चला गया। सत्ता की इस सीट के बाद के मालिकों में पारामरस (10 वीं -11 वीं शताब्दी) और सोलंकी (12 शताब्दी) शामिल थे, इससे पहले कि यह मेवाड़ के गुहिलोट्स या सिसोदिया के हाथों में गिर गया।


title: चित्तौड़गढ़ की घेराबंदी (१५६७–१५६८)

text: किला 152 मीटर की पहाड़ी के ऊपर स्थित है और इसमें 700 एकड़ (2.8 किमी 2) का क्षेत्र शामिल है। इसमें गौमुख कुंड सहित कई प्रवेश द्वार और तालाब हैं, जो पानी के बारहमासी भूमिगत स्रोत द्वारा आपूर्ति की जाती है। भारी रूप से दृढ़ चित्तौड़गढ़ को 1303 में दिल्ली सल्तनत के अलाउद्दीन खलजी द्वारा बर्खास्त किए जाने तक अजेय माना जाता था। इसे गुजरात सल्तनत के बहादुर शाह द्वारा कुछ शताब्दियों बाद फिर से बर्खास्त कर दिया गया।


title: चित्तौड़गढ़ की घेराबंदी (१५६७–१५६८)

text: मुगल हमेशा से ही राजस्थान के राज्यों से सावधान रहे थे। सत्ता का केंद्र होने के अलावा, राजपूत प्रभुत्वों ने गुजरात और इसके समृद्ध बंदरगाहों के साथ-साथ मालवा, दोनों तक पहुंच को बाधित किया। इन क्षेत्रों में से किसी एक को नियंत्रित करने के लिए, मुगल सम्राट को भी राजपूतों के साथ किसी नतीजा पे आने की आवश्यकता थी। स्थानीय शासकों जैसे कि आमेर के राजा भारमल 1562 में पहले ही अकबर की अधीनता स्विकार कर चुके थे। हालांकि, राजपूत राज्यों के सबसे शक्तिशाली और प्रमुख मेवाड़ पर विजय प्राप्त करना अभी बाकी था। जबकि उदय सिंह, मेवाड़ के राणा, मुगल अधीनता को स्वीकार करने और श्रद्धांजलि देने के लिए खुले थे, अबू-फजल के अनुसार,उन्होंने अकबर की आज्ञाकारिता में अपना सिर नीचा करने के लिए तैयार नहीं थे, "अबू-फजल के अनुसार, उनके पूर्वजों में से कोई भी झुका नहीं था और जमीन को चूमा नहीं था”। इसके अलावा, राणा ने अकबर को भी तब परेशान किया था, जब उसने पहले मालवा के बाज बहादुर को और बाद में संभल के मिर्जाओं को शरण दी थी।


title: चित्तौड़गढ़ की घेराबंदी (१५६७–१५६८)

text: 1567 में मिर्ज़ा और उज़्बेक रईसों के विद्रोह को संभालने के बाद, अकबर ने अपनी आँखें राजस्थान और उसके प्रतिष्ठित राज्य मेवाड़ की ओर मोड़ दीं।


title: चित्तौड़गढ़ की घेराबंदी (१५६७–१५६८)

text: घेराबंदी से पहले, आसफ खान और वजीर खान के नेतृत्व में मुगलों ने मांडलगढ़ पर हमला किया और विजय प्राप्त की, जहां रावत बलवी सोलंगी को हराया गया था।


title: चित्तौड़गढ़ की घेराबंदी (१५६७–१५६८)

text: 20 अक्टूबर 1567 को, उन्होंने चित्तौड़गढ़ के किले के पास पडाव डाला। महाराणा उदय सिंह द्वितीय चित्तौड़गढ़ के किले से पहले ही निकल चुके थे और जयमल और पत्ता की कमान में 8,000 सैनिकों और 1,000 मुश्तैरों को पीछे छोड़ते हुए वनों की गहराईयों में छिप गए थे। चित्तौड़गढ़ पहुंचने के बाद, अकबर ने राणा के क्षेत्र को लूटने के लिए आसफ खान को रामपुर और हुसैन कुली खान को उदयपुर और कुंभलगढ़ भेजा। हालांकि इन दोनों क्षेत्रों में छापेमारी की गई, लेकिन उदय सिंह नहीं मिला।


title: चित्तौड़गढ़ की घेराबंदी (१५६७–१५६८)

text: प्रारंभ में, मुगलों ने सीधे किले पर हमला करने की कोशिश की, लेकिन गढ़ इतना मजबूत था कि मुगलों के पास उपलब्ध एकमात्र विकल्प या तो किले के रहनेवालों को भूखा मारना था या किसी तरह दीवारों तक पहुंचना और उनके नीचे पालना था। दीवार तक पहुँचने में प्रारंभिक आक्रामक प्रयासों के विफल होने के बाद, अकबर ने दीवारों तक पहुँचने के लिए 5,000 विशेषज्ञ बिल्डरों, स्टोनमेसन, और बढ़ई को साबूत (दृष्टिकोण खाइयों) और खानों के निर्माण का आदेश दिया। दो खानों और एक सबट का निर्माण महत्वपूर्ण हताहतों के बाद किया गया था, जबकि तीन बैटरी ने किले पर बमबारी की थी। एक बार सब्त के उद्देश्य तक पहुँचने के बाद दीवारों को तोड़ने के लिए एक बड़ी घेराबंदी वाली तोप भी डाली गई थी। किला गारिसन जो इन तैयारियों को देख रहा था, आत्मसमर्पण करने की पेशकश की, और सांडा डोडिया और साहिब खान चौहान को बातचीत के लिए भेजा। वे एक वार्षिक श्रद्धांजलि देने और अकबर के दरबार में दाखिला लेने के लिए सहमत हो गए लेकिन अकबर ने उन्हें फटकार लगाई, जो चाहते थे कि उदय सिंह खुद आत्मसमर्पण कर दें।


title: चित्तौड़गढ़ की घेराबंदी (१५६७–१५६८)

text: घेराबंदी शुरू होने के आठ-आठ दिन बाद, शाही सैपर आखिरकार चित्तौड़गढ़ की दीवारों पर पहुंच गए। दो खदानों में विस्फोट हो गया और हमले की 200 की लागत से दीवारें टूट गईं। लेकिन रक्षकों ने जल्द ही उद्घाटन को सील कर दिया। अकबर ने फिर से अपनी घेराबंदी की हुई तोप को सबात की आड़ में दीवारों के करीब ले आया। अंत में, 22 फरवरी 1568 की रात को, मुगलों ने एक साथ कई स्थानों पर दीवारों को तोड़ने के लिए एक साथ समन्वय स्थापित करने की शुरुआत की। आगामी युद्ध में, अकबर राजपूत सेनापति जयमल को एक मस्कट शॉट के साथ मारने में सक्षम था। उनकी मृत्यु ने उन रक्षकों का मनोबल गिरा दिया जो दिन को हार मानते थे।


title: चित्तौड़गढ़ की घेराबंदी (१५६७–१५६८)

text: जौहर की मृत्यु के बाद जौहर (आत्म-विस्मरण) पट्टा सिसोदिया, अइसार दास और साहिब खान के घरों में प्रतिबद्ध था। 23 फरवरी 1568 को, अकबर ने कुछ हजार सैनिकों के साथ व्यक्तिगत रूप से चित्तौड़गढ़ में प्रवेश किया और इसे जीत लिया गया। 1,000 कस्तूरी किले से भाग निकले।


title: चित्तौड़गढ़ की घेराबंदी (१५६७–१५६८)

text: ख्वाजा मुइन-उद-दीन चिश्ती की दरगाह के लिए जाने से पहले अकबर तीन दिनों तक चित्तौड़गढ़ में रहे, क्योंकि उन्होंनें चित्तौड़गढ़ पर विजय प्राप्त करने पर दरगाह  में जाने की कसम खाई थी। रणथंभोर का दूसरा महान किला अगले वर्ष  जीत लिया गया और इन दोनों प्रतीत होने योग्य प्रतीकों को जीतकर, अकबर ने उत्तर भारत की अन्य सभी शक्तियों को मुगलों की वास्तविकता का प्रदर्शन किया। हालाँकि, मेवाड़ के राणा उदय सिंह द्वितीय ने चार साल बाद अपनी मृत्यु तक बड़े पैमाने पर जारी रखा। यह उनके बेटे प्रताप सिंह द्वारा जारी रखा गया था, जो हल्दीघाटी के युद्ध के बाद, गुरिल्ला युद्ध के माध्यम से, पश्चिमी को बनाए रखने में कामयाब रहे मेवाड़ अकबर के जीवनकाल के दौरान। 1615 में, अमर सिंह प्रथम, प्रताप सिंह के बेटे ने मुगल आत्महत्या स्वीकार कर ली और एक साल बाद जहाँगीर ने सद्भावनापूर्ण इशारे के रूप में उसे चित्तौड़ किले को इस शर्त पर लौटा दिया कि इसकी मरम्मत कभी नहीं होगी, क्योंकि मुगलों को डर था कि यह एक गढ़ हो सकता है। भविष्य के विद्रोह के लिए।


title: काम

text: प्रत्येक प्राणी के भीतर रागात्मक प्रवृत्ति की संज्ञा काम है। के अनुसार काम सृष्टि के पूर्व में जो एक अविभक्त तत्व था वह विश्वरचना के लिए दो विरोधी भावों में आ गया। इसी को भारतीय विश्वास में यों कहा जाता है कि आरंभ में प्रजापति अकेला था। उसका मन नहीं लगा। उसने अपने शरीर के दो भाग। वह आधे भाग से स्त्री और आधे भाग से पुरुष बन गया। तब उसने आनंद का अनुभव किया। स्त्री और पुरुष का युग्म संतति के लिए आवश्यक है और उनका पारस्परिक आकर्षण ही कामभाव का वास्तविक स्वरूप है। प्रकृति की रचना में प्रत्येक पुरुष के भीतर स्त्री और प्रत्येक स्त्री के भीतर पुरुष की सत्ता है। ऋग्वेद में इस तथ्य की स्पष्ट स्वीकृति पाई जाती है, जैसा अस्यवामीय सूक्त में कहा है—जिन्हें पुरुष कहते हैं वे वस्तुत: स्त्री हैं; जिसके आँख हैं वह इस रहस्य को देखता है; अंधा इसे नहीं समझता। ("स्त्रिय: सतीस्तां उ मे पुंस आहु: पश्यदक्षण्वान्न बिचेतदन्ध:।" - ऋग्वेद, ३। १६४। १६)।


title: काम

text: इस सत्य को अर्वाचीन मनोविज्ञान शास्त्री भी पूरी तरह स्वीकार करते हैं। वे मानते हैं कि प्रत्येक पुरुष के मन में एक आदर्श सुंदरी स्त्री बसती है जिसे "अनिमा' कहते हैं और प्रत्येक स्त्री के मन में एक आदर्श तरुण का निवास होता है जिसे "अनिमस' कहते हैं। वस्तुत: न केवल भावात्मक जगत् में किंतु प्राणात्मक और भौतिक संस्थान में भी स्त्री और पुरुष की यह अन्योन्य प्रतिमा विद्यमान रहती है, ऐसा प्रकृति की रचना का विधान है। कायिक, प्राणिक और मानसिक, तीन ही व्यक्तित्व के परस्पर संयुक्त धरातल हैं और इन तीनों में काम का आकर्षण समस्त रागों और वासनाओं के प्रबल रूप में अपना अस्तित्व रखता हे। अर्वाचीन शरीरशास्त्री इसकी व्याख्या यों करते हैं कि पुरुष में स्त्रीलिंगी हार्मोन (Female sex hormones) और स्त्री में पुरुषलिंगी हार्मोंन (male sex hormones) होते हैं। भारतीय कल्पना के अनुसार यही अर्धनारीश्वर है, अर्थात प्रत्येक प्राणी में पुरुष और स्त्री के दोनों अर्ध-अर्ध भाव में सम्मिलित रूप से विद्यमान हैं और शरीर का एक भी कोष ऐसा नहीं जो इस योषा-वृषा-भाव से शून्य हो। यह कहना उपयुक्त होगा कि प्राणिजगत् की मूल रचना अर्धनारीश्वर सूत्र से प्रवृत्त हुई और जितने भी प्राण के मूर्त रूप हैं सबमें उभयलिंगी देवता ओत प्रोत है। एक मूल पक्ष के दो भागों की कल्पना को ही "माता-पिता' कहते हैं। इन्हीं के नाम द्यावा-पृथिवी और अग्नि-सोम हैं। द्यौ: पिता, पृथिवी मता, यही विश्व में माता-पिता हैं। प्रत्येक प्राणी के विकास का जो आकाश या अंतराल है, उसी की सहयुक्त इकाई द्यावा पृथिवी इस प्रतीक के द्वारा प्रकट की जाती है। इसी को जायसी ने इस प्रकार कहा है :


title: काम

text: द्यावा पृथिवी, माता पिता, योषा वृषा, पुरुष का जो दुर्धर्ष पारस्परिक राग है, वही काम है। कहा जाता है, सृष्टि का मूल प्रजापति का ईक्षण अर्थात् मन है। विराट् में केंद्र के उत्पत्ति को ही मन कहते हैं। इस मन का प्रधान लक्षण काम है। प्रत्येक केंद्र में मन और काम की सत्ता है, इसलिए भारतीय परिभाषा में काम को मनसिज या संकल्पयोनि कहा गया है। मन का जो प्रबुद्ध रूप है उसे ही मन्यु कहते हैं। मन्यु भाव की पूर्ति के लिए जाया भाव आवश्यक है। बिना जाया के मन्यु भाव रौद्र या भयंकर हो जाता है। इसी को भारतीय आख्यान में सत्ती में सती से वियुक्त होने पर शिव के भैरव रूप द्वारा प्रकट किया गया है। वस्तुत: जाया भाव से असंपृक्त प्राण विनाशकारी है। अतृप्त प्राण जिस केंद्र में रहता है उसका विघटन कर डालता है। प्रकृति के विधान में स्त्री पुरुष का सम्मिलन सृष्टि के लिए आवश्यक है और उस सम्मिलन के जिस फल की निष्पति होती है उसे ही कुमार कहते हैं। प्राण का बालक रूप ही नई-नई रचना के लिए आवश्यक है और उसी में अमृतत्व की श्रृंखला की बार-बार लौटनेवाली कड़ियाँ दिखाई पड़ती हैं। आनंद काम का स्वरूप है। यदि मानव के भीतर का आकाश आनंद से व्याप्त न हो तो उसका आयुष्यसूत्र अविच्छन्न हो जाए। पत्नी के रूप में पति अपने आकाश को उससे परिपूर्ण पाता है।


title: काम

text: अर्वाचीन मनोविज्ञान का मौलिक अन्वेषण यह है कि काम सब वासनाओं की मूलभूत वासना है। यहाँ तक तो यह मान्यता समुचित है, किंतु भारतीय विचार के अनुसार काम रूप की वासना स्वयं ईश्वर का रूप है। वह कोई ऐसी विकृति नहीं है जिसे हेय माना जाए।


title: काम

text: इस नियम के अनुसार काम प्रजनन के लिए अनिवार्य है और उसका वह छंदोमय मर्यादित रूप अत्यंत पवित्र है। काम वृत्ति की वीभत्स व्याख्या न इष्ट है, न कल्याणकारी। मानवीय शरीर में जिस श्रद्धा, मेधा, क्षुधा, निद्रा, स्मृति आदि अनेक वृत्तियों का समावेश है, उसी प्रकार काम वृत्ति भी देवी की एक कला रूप में यहाँ निवास करती है और वह चेतना का अभिन्न अंग है।


title: माध्यस्थम्

text: माध्‍यस्‍थम (arbitration) एक वैकल्पिक विवाद समाधान प्रक्रम है जिसमें पक्षकर किसी तीसरे व्‍यक्ति के हस्‍तक्षेप के माध्‍यम से तथा न्‍यायालय का सहारा लिए बिना अपने विवादों का निपटान करवाते हैं। यह ऐसी विधि है जिसमें विवाद किसी नामित व्‍यक्ति (जिसे 'विवाचक' या 'मध्यस्थ' कहते हैं) के सामने रखा जाता है जो दोनों पक्षों को सुनने के पश्‍चात अर्ध-न्‍यायिक तरीके से मसले का निर्णय करता हैं। उदाहरणार्थ 'पंच' या 'पंचायत' को कोई विवाद संदर्भित करना माध्‍यस्‍थम का एक रूप है। सामान्‍यत:, विवादकारी पक्ष अपना मामला किसी माध्‍यस्‍थम न्‍यायाधिकरण को संदर्भित करते हैं तथा न्‍यायाधिकरण द्वारा लिया गया निर्णय 'अवार्ड' कहलाता है। माध्‍यस्‍थम का प्रयोग मुख्‍यत: व्‍यापार क्षेत्रों में किया जाता है जैसे निर्माण परियोजनाएं, नौवहन तथा संवहन, पेटेंट, कारोबार चिह्न तथा ब्रांड, वित्तीय सेवाएं जिनमें बैंकिंग तथा बीमा शामिल है, विदेशी सहयोग, भागीदारी विवाद इत्यादि।


title: माध्यस्थम्

text: समाधान समाधानकर्ता की सहायता से पक्षकारों द्वारा विवादों के सौहार्दपूर्ण निपटान की प्रक्रिया है। यह माध्‍यस्‍थम से इस अर्थ में भिन्‍न है कि माध्‍यस्‍थम में अवार्ड तीसरे पक्षकार या माध्‍यस्‍थम न्‍यायधिकरण का निर्णय है जबकि समाधान के मामले में निर्णय पक्षकारों का होता है जिसे समाधानकर्ता की मध्‍यस्‍थम से लिया जाता है।


title: नैषधीयचरित

text: नैषधीयचरित, श्रीहर्ष द्वारा रचित संस्कृत महाकाव्य है। यह वृहत्त्रयी नाम से प्रसिद्ध तीन महाकव्यों में से एक है। महाभारत का नलोपाख्यान इस महाकाव्य का मूल आधार है। इसमें कुल २२ सर्ग हैं


title: नैषधीयचरित

text: इस ग्रन्थ के दो भाग हैं- पूर्व और उत्तर। दोनों में ११-११ सर्ग हैं (कुल २२ सर्ग) इस ग्रन्थ के अन्त में यह निर्दिष्ट नहीं है कि 'ग्रन्थ समाप्त हुआ' - इस कारण संशय होता है कि यह ग्रन्थ अपूर्ण है। यह काव्य कठिन है क्योंकि कहा गया है- "नैषधं विद्वदौषधम्" (नैषध विद्वानों के लिये औषध है।)


title: नैषधीयचरित

text: अलंकृत काव्यरचना शैली की प्रधानतावाले माघोत्तरयुगी कवियों द्वारा निर्मित काव्यों में अलंकरण प्रधानता, प्रौढ़ोक्ति कल्पना से प्रेरित वर्णन प्रंसगों की स्फीतता तथा पांडित्यलब्ध ज्ञानगरिष्ठाता अतिसंयोजन आदि की प्रवृत्ति बढ़ी। उस रुचि का पूर्ण उत्कर्ष श्रीहर्ष के नैषधीय चरित (या जिसे केवल "नैषध" भी कहते हैं) में देखा जा सकता है। बृहत्त्रयी के इस बृहत्तम महाकाव्य का महाकवि, न्याय, मीमांसा, योगशास्त्र आदि का उद्भट विद्वान् था और था तार्किक पद्धति का महान अद्वैत वेदांती। नैषध में शास्त्रीय वैदुष्य और कल्पना की अत्युच्च उड़ान, आद्यंत देखने को मिलती हैं।


title: नैषधीयचरित

text: इस महाकाव्य का मूल आधार है "महाभारत" का "नलोपाख्यान"। मूल कथा के मूल रूप में यथावश्यक परिवर्तन भी यत्र-तत्र किया गया है। ऐसा मालूम पड़ता है कि इस पुराणकथा की लोकप्रियता ने बड़े प्राचीन काल से ही इसे लोककथा बना दिया है। इस कारण कवि ने वहाँ से भी कुछ तत्व लिए। यह महाकाव्य आद्यंत शृंगारी है। पूर्वराग, विरह, हंस का दूतकर्म, स्वयंबर, नल-दमयंती-विवाह, दंपति का प्रथम समागम और अष्टयामचर्या तथा संयोगविलास की खंडकाव्यीय कथावस्तु को कवि के वर्णनचरित्रों और कल्पनाजन्य वैदुष्यविलास ने अत्यत वृहदाकार बना दिया है। शृंगारपरिकर के वर्ण्यचित्रों ने भी उस विस्तारण में योग दिया है। अपनी कल्पना की उड़ान के बल से पंडित कवि द्वारा एक ही चित्र को नई नई अप्रस्तुत योजनाओं द्वारा अनेक रूपों में विस्तार के साथ रखा गया है। लगता है, एक प्रस्तुत को एक के बाद एक इतर अप्रस्तुतों द्वारा आंकलित करने में कवि की प्रज्ञा थकती ही नहीं। प्रकृतिजगत् के स्वभावेक्तिपथ रूपचित्रांकन, उपमा, रूपक, उत्प्रेक्षा अतिशयोक्ति, व्यतिरेक, श्लेष आदि अर्थालंकारों की समर्थयोजना, अनुप्रासयमक, शब्दश्लेष, शब्दचित्रादि चमत्कारों का साधिकार प्रयोग और शब्दकोश के विनियोग प्रयोग की अद्भुत क्षमता, शास्त्रीय पक्षों का मार्मिक, प्रौढ़ और समीचीन नियोजन, कल्पनाओं और भावचित्रों का समुचित निवेशन, प्रथम-समागम-कालीन मुग्धनववधू की मन:स्थिति, लज्जा और उत्कंठा का सजीव अंकन, अलंकरण और चमत्कार की अलंकृत काव्यशैली का अनायास उद्भावन और अपने पदलालित्य आदि के कारण इस काव्य का संस्कृत की पंडितमंडली में आज तक निरंतर अभूतपूर्व समादर होता चला आ रहा है।


title: नैषधीयचरित

text: माघ कवि से भी अधिक श्रीहर्ष ने इसे काव्यबाधक पांडित्यप्रदर्शन के योग से बहुत बढ़ा दिया है जिससे लघुकथानकवाला काव्य अति वृहत् हो गया है। शृंगारी विलासों और मुख्यत: संयोग केलियों के कुशलशिल्पी और रसिक नागरों की विलासवृत्तियों के अंकन में आसंजनशील होकर भी कवि के दार्शनिक वैदुष्य के कारण काव्य में स्थान स्थान पर रुक्षता बढ़ गई। पुनरुक्ति, च्युतसंस्कृति आदि अनेक दोष भी यत्र तत्र ढूँढ़े जा सकते हैं। परंतु इनके रहने पर भी अपनी भव्यता और उदात्तता, कल्पनाशीलता और वैदुष्यमत्ता, पदलालित्य और अर्थप्रौढ़ता के कारण महाकाव्य में कलाकार की अद्भुत प्रतिभा चमक उठी है, अलंकारमंडित होने पर भी उसकी क्रीड़ा में सहज विलास है। उसमें प्रौढ़ शास्त्रीयता और कल्पनामनोहर भव्यता है। बृहत्त्रयी के तीनों महाकाव्यों का अध्ययन पंडितों के लिए आज भी परमावश्यक माना जाता है।


title: वित्तीय समावेशन

text: वित्तीय समावेशन (फाइनेंशयल इन्क्लूजन) का मतलब समाज के पिछड़े एवं कम आय वाले लोगों को वित्तीय सेवाएँ प्रदान करना है। इसके साथ ही ये सेवाएँ उन लोगों को वहन करने योग्य मूल्य पर मिलनी चाहिए। कुछ प्रमुख वित्तीय सेवाएं हैं - ऋण, भुगतान और धनप्रेषण सुविधाएं और मुख्यधारा के संस्थागत खिलाड़ियों द्वारा उचित और पारदर्शी ढंग से वहनीय लागत पर बीमा सेवा।


title: वित्तीय समावेशन

text: 'वित्तीय समावेशन' की चर्चा २००० के दशक से महत्वपूर्ण स्थान पाने लगी है। आजकल संसार के अधिकांश विकासशील देशों के केन्द्रीय बैंकों के मुख्य लक्ष्यों में वित्तीय समावेशन भी शामिल हो गया है।"वित्तीय समावेशन" शब्द को 2000 के दशक के आरंभ से महत्त्व मिला है, वित्तीय बहिष्कार की पहचान करने के परिणामस्वरूप और यह गरीबी के लिए सीधा सहसंबंध है। संयुक्त राष्ट्र वित्तीय समावेश के लक्ष्यों [6] को निम्नानुसार परिभाषित करता है:


title: वित्तीय समावेशन

text: सभी परिवारों के लिए बचत या जमा सेवाओं, भुगतान और स्थानांतरण सेवाओं, क्रेडिट और बीमा सहित वित्तीय सेवाओं की पूरी शृंखला के लिए उचित लागत पर पहुंचें।


title: वित्तीय समावेशन

text: संयुक्त राष्ट्र महासचिव कोफी अन्नान ने 2 9 दिसंबर 2003 को कहा: "वास्तविकता यह है कि दुनिया के सबसे गरीब लोगों में अभी भी स्थायी वित्तीय सेवाओं तक पहुंच की कमी है, भले ही यह बचत, क्रेडिट या बीमा हो। बड़ी चुनौती उन बाधाओं को दूर करना है जो लोगों को वित्तीय क्षेत्र में पूर्ण भागीदारी से बाहर कर देते हैं। साथ में, हम समावेशी वित्तीय क्षेत्रों का निर्माण कर सकते हैं जो लोगों को अपने जीवन में सुधार करने में मदद करें। "हाल ही में, वित्तीय समावेश (एएफआई) के कार्यकारी निदेशक अल्फ्रेड हनीग ने आईएमएफ-विश्व बैंक 2013 स्प्रिंग मीटिंग्स के दौरान वित्तीय समावेशन में 24 अप्रैल 2013 की प्रगति पर प्रकाश डाला:" वित्तीय समावेशन अब एक फ्रिंज विषय नहीं है। अब इसे देश के नेतृत्व के आधार पर आर्थिक विकास पर मुख्यधारा के विचार के एक महत्वपूर्ण हिस्से के रूप में पहचाना जाता है। "[7]


title: वित्तीय समावेशन

text: नेशनल बैंक फॉर एग्रीकल्चर एंड रूरल डेवलपमेंट के साथ साझेदारी में, संयुक्त राष्ट्र का उद्देश्य उनके लिए एक उचित वित्तीय उत्पाद विकसित करके और वित्तीय साक्षरता को मजबूत करने वाली उपलब्ध वित्तीय सेवाओं पर जागरूकता बढ़ाने, विशेष रूप से महिलाओं के बीच गरीबों को शामिल करना है। संयुक्त राष्ट्र के वित्तीय समावेश कार्यक्रम को संयुक्त राष्ट्र विकास कार्यक्रम द्वारा वित्त पोषित किया जाता है। [8]


title: वित्तीय समावेशन

text: भारत की आजादी के साठ साल बाद भी केवल चालीस प्रतिशत भारतीयों के बैंकों में बचत खाते हैं और ६,५०,००० गावों में से सिर्फ ६ प्रतिशत में बैंक शाखाएं हैं। रिज़र्व बैंक के तत्वावधान में विभिन्न बैंको द्वारा चलाई जा रही वित्तीय समावेशन योजनाओं के दायरे में आने वाले गाँवों की संख्या मार्च २०१३ को समाप्त हुए वित्त वर्ष में 2,68,454 तक जा पहुँची जबकि पिछले वर्ष में यह आँकड़ा 1,81,753 था। भारतीय रिज़र्व बैंक ने इस तरफ कई कदम उठाए हैं जिनमें से कुछ है:


title: खोपड़ी

text: खोपड़ी कई जन्तुओं के सिर में पायी जाने वाली रचना है। यह कंकाल तंत्र का हिस्सा है जो हड्डियों से बना होता है। इसके द्वारा मस्तिष्क की सुरक्षा होती है।


title: सहकारिता का इतिहास

text: अनेक व्यक्तियों या संस्थाओं द्वारा किसी समान उद्देश्य की प्राप्ति के लिये मिलकर प्रयास करना सहकार (cooperation) कहलाता है। समान उद्देश्य की पूर्ति के लिये अनेक व्यक्तियों या संस्थाओं की सम्मिलित संस्था को सहकारी संस्था कहते हैं।


title: सहकारिता का इतिहास

text: यूरोप में सहकारी आन्दोलन की शुरुआत १९वीं शताब्दी में हुई, मुख्य रूप से ब्रिटेन और फ्रांस में। औद्योगिक क्रांति और अर्थव्यवस्था के बढ़ते मशीनीकरण ने समाज को बदल दिया और कई श्रमिकों की आजीविका को खतरे में डाल दिया था।


title: सहकारिता का इतिहास

text: 1844 में उत्‍तरी इंग्‍लैंड के रोशडेल शहर में सूती वस्‍त्रों की मिल में कार्यरत 28 कारीगरों के एक समूह ने आधुनिक सहकारिता का पहला व्‍यवसाय स्‍थापित किया जिसे रोशडेल पायनियर्स सोसायटी कहा जाता है। बुनकरों ने काम करने की दयनीय दशाओं और कम मजदूरी का सामना किया और वे भोजन तथा घरेलू सामान की मंहगी कीमतों को बोझ नहीं उठा सके। इसलिए उन्‍होंने निर्णय किया कि अपने सीमित साधनों का पूल बनाकर और एक साथ मिलकर काम करते हुए वे सस्‍ते दामों पर मूलभूत वस्‍तुएं प्राप्‍त कर सकते हैं। आरंभ में, बिक्री के लिए केवल चार वस्‍तुएं ही थीं : आटा, दलिया, चीनी और मक्‍खन।


title: सहकारिता का इतिहास

text: पॉयनियर्स ने फैसला किया कि टाइम शॉपर्स की ईमानदारी, खुले दिल तथा सम्‍मान के कारण ऐसा माना गया कि वे अपने व्‍यवसाय से होने वाले लाभ को आपस में बांट सकते हैं और इसके लिए उनके पास प्रजातंत्रात्‍मक अधिकार होना चाहिए। दुकान का प्रत्‍येक ग्राहक इसका सदस्‍य बन गया और इस प्रकार व्‍यवसाय में वास्‍तविक भागीदारी आई। पहले तो सहकारिता सप्‍ताह में केवल दो रात के लिए ही खुलती थीं कितु तीन महीनों में ही व्‍यवसाय इतना बढ़ गया कि यह सप्‍ताह में पांच दिन खुलने लगीं।


title: सहकारिता का इतिहास

text: भारत में स्वतंत्रता प्राप्ति से पहले से चल रहा सहकारिता आंदोलन आज विराट रूप धारण कर चुका है और देश के विकास में महत्वपूर्ण भूमिका निभा रहा है। इसके चलते देशवासी आर्थिक रूप से समृद्ध तो हुए ही हैं, साथ ही बेरोजगारी की समस्या भी बहुत हद तक कम हुई है। एक अनुमान के अनुसार इस समय देशभर में करीब ५ लाख से अधिक सहकारी समितियां सक्रिय हैं, जिनमें करोड़ों लोगों को रोजगार मिल रहा है। ये समितियां समाज जीवन के अनेक क्षेत्रों में काम कर रही हैं, लेकिन कृषि, उर्वरक ओर दुग्ध उत्पादन के क्षेत्र में इनकी भागीदारी सर्वाधिक है। अब तो बैंकिंग के क्षेत्र में भी सहकारी समितियों की संख्या निरन्तर बढ़ रही है। लेकिन देश में सहकारी आंदोलन राजनीतिक उदेश्यो की पूर्ति का साधन बनकर अनेक विसंगतियों के जाल में फंसा दिया गया है।


title: सहकारिता का इतिहास

text: आर्थिक आवश्यकता की पूर्ति के लिए संस्थाबद्ध हुए लोग, जो व्यवसाय चलाकर समाज की आर्थिक सेवा तथा संस्था के सभी सदस्यों को आर्थिक लाभ कराते हैं, को सहकारिता या सहकारी समिति कहा गया। इस प्रकार के व्यवसाय में लगने वाली पूंजी संस्था के सभी सदस्यों द्वारा आर्थिक योगदान के रूप में एकत्रित की जाती है। पूंजी में आर्थिक हिस्सा रखने वाला व्यक्ति ही उस सहकारी संस्था का सदस्य होता है। भारत में सहकारिता की यह निश्चिचत व्याख्या सन् १९०४ में अंग्रेजों ने कानून बनाकर की थी। कानून बनने के बाद अनेक पंजीकृत संस्थाएं इस क्षेत्र में कार्य करने के लिए उतरीं। सहकारिता में समाजहित को देखते हुए सरकार द्वारा भी बहुत तेजी से इसकी वृद्धि के प्रयास हुए। सरकार के प्रयास से सहकारी संस्थाओं की संख्या में तो वृद्धि हुई, लेकिन सहकारिता का जो मूल तत्व था वह धीरे-धीरे समाप्त हो गया। सहकारी संस्थाओं में दलीय राजनीति हावी होने लगी। हर जगह लोभ एवं भ्रष्टाचार का बोलबाला हो गया। समितियों के सदस्य निष्कि्रय होते चले गए और सरकारी हस्तक्षेप बढ़ता गया। सहकारिता की इस पृष्ठभूमि, सहकारिता को स्वायत्तता देने की मांग तथा सहकारिता आंदोलन को और बलवती बनाने के लिए सहकार भारती अस्तित्व में आई।


title: व्यावहारिकतावाद

text: प्रयोजनवाद या फलानुमेयप्रामाण्यवाद या व्यवहारिकता अंगरेजी के "प्रैगमैटिज़्म" (Pragmatism) का समानार्थवाची शब्द है और प्रैगमैटिज़्म शब्द यूनानी भाषा के 'Pragma' शब्द से बना है, जिसका अर्थ "क्रिया" या "कर्म" होता है। तदनुसार "फलानुमेयप्रामाण्यवाद" एक ऐसी विचारधारा है जो ज्ञान के सभी क्षेत्रों में उसके क्रियात्मक प्रभाव या फल को एक अत्यंत ही महत्वपूर्ण स्थान देती है। इसके अनुसार हमारी सभी वस्तुविषयक धारणाएँ उनके संभव व्यावहारिक परिणामों की ही धारणाएँ होती हैं। अत: किसी भी बात या विचार को सही सही समझने के लिए उसके व्यावहारिक परिणामों की परीक्षा करना आवश्यक है।


title: व्यावहारिकतावाद

text: प्रयोजनवाद एक नवीनतम् दार्शनिक विचारधारा है। वर्तमान युग में दर्शन एवं शिक्षा के विभिन्न विचारधाराओं में इस विचारधारा को सबसे अधिक मान्यता प्राप्त है।


title: व्यावहारिकतावाद

text: यथार्थवाद ही एक ऐसी विचारधारा है जिसका बीजारोपण मानव-मस्तिष्क में अति प्राचीन काल में ही हो गया था। यथार्थवाद किसी एक सुगठित दार्शनिक विचारधारा का नाम न होकर उन सभी विचारों का प्रतिनिधित्व करता है जो यह मानते हैं कि वस्तु का अस्तित्व स्वतंत्र रूप से है। आदर्शवादी यह मानता है कि ‘वस्तु’ का अस्तित्व हमारे ज्ञान पर निर्भर करता है। यदि यह विचार सही है तो वस्तु की कोई स्थिति नहीं है। इसके ठीक विपरीत यथार्थवादी मानते हैं कि वस्तु का स्वतंत्र अस्तित्व है चाहे वह हमारे विचारों में हो अथवा नहीं। वस्तु तथा उससे सम्बन्धित ज्ञान दोनों पृथक-पृथक सत्तायें है। संसार में अनेक ऐसी वस्तुयें हैं जिनके सम्बन्ध में हमें जानकारी नहीं है परन्तु इसका अर्थ यह नहीं है कि वे अस्तित्व में है ही नहीं। कहने का तात्पर्य यह है कि वस्तु की स्वतंत्र स्थिति है। हमारा ज्ञान हमको उसकी स्थिति से अवगत कराता है परन्तु उसके बारे में हमारा ज्ञान न होने से उसका अस्तित्व नष्ट नहीं हो जाता। वैसे ज्ञान प्राप्ति के साधन के विषय में यथार्थवादी, प्रयोजनवाद के समान वैज्ञानिक विधि को ही सर्वोत्तम विधि मानता है और निगमन विधि का आश्रय लेता है।


title: व्यावहारिकतावाद

text: प्रयोजनवादी विचारधारा का उद्भव कब हुआ था यह तो निश्चित रूप से नहीं कहा जा सकता, किन्तु फिर भी इस विचारधारा की विशिष्टता को ध्यान में रखते हुए यह अवश्य ही कहा जा सकता है कि जब से मनुष्य ने अपनी समस्याओं एवं कठिनाइयों के कारणों एवं उनके समाधान के लिए किये गये प्रयासों से प्राप्त अनुभवों की सत्यता एवं व्यावहारिकता के सम्बन्ध में चिन्तन प्रारम्भ किया तभी से इस विचारधारा का बीजारोपण हो गया था। इस सिद्धांत के कतिपय समर्थक इसे यूनानी विचारक प्रोटेगोरस (Protagoras) के "मनुष्य सब वस्तुओं की माप है" (Man is the measure of all things) - इस कथन से संबंधित करते हैं और सुकरात एवं अरस्तू आदि प्राचीन दार्शनिकों को भी प्रैगमैटिक विधि के प्रयोक्ता बतलाते हैं; परंतु वस्तुत: यह एक आधुनिक विचारधारा है और इसके प्रमुख प्रतिपादक अमरीका के प्रसिद्ध मनोवैज्ञानिक विलियम जेम्स (1842-1910), शिक्षाशास्त्री जॉन ड्युई (John Dewey, 1859-1952) तथा ग्रेट ब्रिटेन के डाक्टर एफ. सी. एस. शिलर (Schiller, 1864-1927) हैं।


title: व्यावहारिकतावाद

text: अमेरिका के सुप्रसिद्ध विचारक चार्ल्स सैन्डर्स पियर्स ने प्रयोजनवाद के आधुनिक रूप को जन्म दिया। पियर्स के कार्य को विलियम जेम्स ने और अधिक बढ़ाया और उसे स्पष्टता एवं व्यापकता प्रदान की। इसलिए अनेक लोग विलियम जेम्स को ही प्रयोजनवाद के आधुनिक स्वरूप का जन्मदाता मानते हैं। अमेरिका में जान डीवी तथा इंग्लैण्ड में शिलर इसके प्रमुख समर्थक एवं प्रचारक हुए। प्रयोजनवाद अथवा प्रयोगवाद का जन्म अमेरिकी लोगों के रहन-सहन तथा विचार प्रक्रिया के फलस्वरूप हुआ। क्योंकि धार्मिक स्वतंत्रता के लिए यूरोप तथा इंग्लैण्ड से भागे हुए लोगों ने अमेरिका की सीमा-सम्बन्धी स्वतंत्रता के कारण एक विचित्र क्रियात्मकता में विश्वास करना प्रारम्भ किया, इसलिए सांस्कृतिक मूल्यों के पचड़े से दूर, नवजीवन निर्माण हेतु कर्मठ प्राणियों के लिए इसके अतिरिक्त और कोई विचारधारा उपयुक्त न थी। अमेरिकी जीवन का यह ‘वाद’ प्रतिबिम्ब है। इस नवीन दर्शन को सबसे महान पृष्ठ पोषक, विशेषज्ञ एवं प्रचारक महान दार्शनिक, शिक्षक एवं शिक्षाशास्त्री जॉन डीवी ने पूर्ण परिपक्व रूप प्रदान किया और इसीलिए उन्हें प्रयोजनवाद का प्रतिनिधि माना जाता है।


title: व्यावहारिकतावाद

text: डॉ॰ शिलर ने मानवीयतावाद (Humanism) नामक सिद्धांत का प्रतिपादन किया है जिसे वास्तव में फलानुमेयप्रामाण्यवाद की एक शाखा ही समझना चाहिए। जेम्स की तो प्राय: सभी कृतियाँ इस विचारधारा पर आधारित हैं। जेम्स प्राय: अध्यात्मवाद के, विशेषतया हेगेलीय अध्यात्मवाद के, कट्टर विरोधी थे। उन्हें प्रयोगप्रिय एवं बाह्यवस्तुवादी अमरीकी जनता का वैचारिक प्रतिनिधि कहना अनुचित न होगा। जब वह सत्य के एक ऐसे मापदंड के विचार में लगे थे जो अध्यात्मवादी मापदंड से सर्वथा भिन्न हो, उन्होंने जनवरी, सन् 1878 ई. के "पौप्यूलर साइंस" नामक एक अमरीकी मासिकपत्र में, चार्ल्स पीअर्स (charles Pierce) लिखित "हम अपने विचारों को स्पष्ट कैसे बनाएँ" (How to make our ideas clear) - लेख पढ़ा और उसमें आधनिक फलानुमेय प्रामाण्यवाद की मूलभूत रूपरेखा पाकर उन्हें यह विश्वास हो गया कि सत्य या सत्यज्ञान की कसौटी यही है। पीअर्स को, जैसा स्वयं उन्होंने ही कहा है, फलानुमेयप्रामाण्यवाद का सभानार्थवाची "प्रैगमैटिज़्म" शब्द और उसका भाव दोनों ही जर्मनी के सुप्रसिद्ध दार्शनिक कांट की कृतियों से मिले थे। परंतु इस विचारधारा की प्राचीनता प्रदर्शित करते हुए भी जेम्स ने अपने को विशेष रूप से पीअर्स का ही आभारी माना है और उन्हें दर्शनजगत् में आधुनिक फलानुमेयप्रामाण्यवाद का प्रवर्तक कहकर सम्मानित किया है। जो भी हो, इस सिद्धांत को बल एवं प्रख्याति प्रदान करने में स्वयं जेम्स का ही नाम सर्वोपर उल्लेखनीय है। उनके लिखे हुए "मनोविज्ञान के सिद्धांत" (The Principles of Psychology), "धार्मिक अनुभव के विविध रूप" (Varieties of Religious Experience), "फलानुमेयप्रामाण्यवाद" (Pragmatism), "सत्य का अर्थ" (The Meaning of Truth) और "नानात्मक विश्व" (A Pluralistic Universe) आदि सभी प्रख्यात ग्रंथ इस विचारधारा का समर्थन करते हैं। उनके न केवल तार्किक (सत्यासत्य संबंधी) विचार ही किंतु मनोवैज्ञानिक एवं तात्विक-सभी प्रकार के विचार फलानुमेयप्रामाण्यवादी प्रवृत्ति के सुस्पष्ट प्रतीक हैं।


title: व्यावहारिकतावाद

text: जेम्स के अनुसार "सत्य उन सब बातों का नाम है जो विश्वास के मार्ग में, तथा निश्चित निर्दिष्टव्य हेतुओं से भी, अपने आपको श्रेष्ठ सिद्ध करती हैं"। संक्षेप में, "सत्य विचार की प्रक्रिया का एक योग्य या उचित उपकरण मात्र होता है, ठीक वैसे ही जैसे "शुभ" हमारे व्यावहारिक जीवन का एक सफल साधन मात्र; वह किसी भी प्रकार से लाभप्रद और, वस्तुत:, अंततोगत्वा तथा सब बातों को ध्यान में रखने पर लाभदायक है।" जेम्स सत्य को हमारी निजी धारणाओं का नकद मूल्य मानते हैं, वस्तुगत तथ्य नहीं। उनके अनुसार हम स्वयं अपने सत्यों का निर्माण करते हैं। वे बाह्य वस्तुओं की प्रतिक्रिया मात्र नहीं; किंतु हमारे प्रयोजनों के साधक हमारे ही विश्वास होते हैं। हम उन विश्वासों को जो हमें भावात्मक तृप्ति या व्यावहारिक सफलता प्रदान करते हैं सत्य मानने लगते हैं, और इसके विपरीत परिणामवालों को असत्य। अत: हमारे विश्वासों या विचारों का सत्यत्व (या असत्यत्व) उनके फल या परिणाम द्वारा अनुमेय होता है। उसके स्थापित होने के लिए समय और अनुभव की आवश्यकता होती है। जैसे जैसे हमें किसी विश्वास से व्यवहार में सफलता मिलती जाती है वैसे ही वैसे उसका सत्यत्व भी बढ़ता जाता है। हमारे सीमित अनुभव द्वारा प्रमाणित हमारी किसी भी आस्था को पूर्णतया सत्य कहलाने का अधिकार नहीं, यहाँ तक कि विज्ञान के तथाकथित प्राकृतिक नियमों को भी पूर्ण रूप से सत्य नहीं कहा जा सकता। हमें अधिक से अधिक यही कहने का अधिकार है कि जहाँ तक हमारे अब तक के अनुभवों का सबंध है, वे सत्य सिद्ध हुए हैं; परंतु इससे उनकी शाश्वत सत्यता प्रमाणित नहीं होती। पूर्ण सत्य के लिए पूर्ण अनुभव, जिसका होना कभी संभव नहीं, अपेक्षित है। अत: मानव द्वारा प्रतिपादित कोई भी सत्य, चाहे वह वैज्ञानिक हो चाहे वह वैज्ञानिक हो चाहे तार्किक, पूर्ण सत्य नहीं हो सकता। जिन्हें प्राय: मनुष्य सिद्ध-सत्य या सिद्धांत सझते हैं उन्हें फलानुमेयप्रामाण्यवादी केवल उपकल्पना (Hypothesis) ही मानते हैं। वे बुद्धिवादी तर्कशास्त्र की कड़ी आलोचना करते हैं और उनके न्यायवाक्य (Syllogism) आदि सिद्धांतों को दूषित ठहराते हैं। वे मानवीय विचारों को, बुद्धिवादी तर्कशास्त्रियों की मान्यता के विरुद्ध, सदैव प्रयोजनात्मक मानते हैं, नि:स्वार्थ नहीं। ज्ञान के सत्यत्वासत्यत्व के परीक्षण की भारतीय न्यायदर्शन की "प्रवृत्तिसामर्थ्य व प्रवृत्तिविसंवाद" नामक विधि, जिसके अनुसार कार्य में प्रवृत्त होने पर सफलता प्रदायक ज्ञान को यथार्थ तथा विफलताजनक ज्ञान को अयथार्थ या मिथ्या माना जाता है, इस फलानुमेयप्रामाण्यवादी विधि से मिलती जुलती मालूम होती है। परंतु, साथ ही साथ, "तद्वति तत्प्रकारकं ज्ञानं यथार्थम्" एवं तदभाववति तत्प्रकारकं ज्ञानं भ्रम:" कहनेवाला कट्टर वस्तुवादी न्यायदर्शन अनुरूपतावाद (Correspondence theory) का समर्थक प्रतीत होता है, जब कि जेम्स आदि पाश्चात्य फलानुमेयप्रामाण्यवादियों ने उसकी कटु आलोचना की है।


title: व्यावहारिकतावाद

text: जिस प्रकार सत्यासत्य विवेचन में, उसी प्रकार मानसिक प्रक्रियाओं या विचारों की व्याख्या में भी फलानुमेयप्रामाण्यवादी हमारी प्रयोजनात्मक क्रियाओं को ही प्रमुख स्थान प्रदान करते हैं। उनके अनुसार, हम न केवल अपने सत्यों का ही किंतु विविध अनुभवों का भी निर्माण करते हैं। हमारा प्राथमिक अथवा, मूलभूत अनुभव एक अविच्छिन्न धारा जैसा होता है और हम स्वप्रयोजनों एवं स्वार्थों से प्रेरित होकर, विश्लेषण तथा चुनाव आदि करने की अपनी मानसिक क्रियाओं द्वारा, उसका विभाजन, विभिन्न पदार्थों तथा उनके पारस्परिक संबंधों के रूप में, कर लिया करते है। इस प्रकार, इनके मनोविज्ञान और लॉक आदि के परमाणुवादी मनोविज्ञान में, जिसके अनुसार हमारे विचार प्रारंभिक सरल प्रत्ययों के एक यांत्रिक ढंग से संग्रहीत अनुक्रम माने जाते हैं, मौलिक अंतर है। फलानुमेयप्रामाण्यवादियों की दृष्टि में परमाणुवादी मनोविज्ञान इसी नाम के भौतिक विज्ञान की नकल है जो वास्तविकता से दूर एवं भ्रामक है।


title: व्यावहारिकतावाद

text: विश्वासों या विचारों के सत्यत्वासत्यत्व के परीक्षण में फलानुमेयप्रामाण्यवादी विधि स्वीकार करनेवालों में तत्वज्ञान संबंधी मतैक्य नहीं। फिर भी, यदि किसी तत्वज्ञान को इस विचारधारा का प्रतिरूप कहा जा सकता है तो वह है प्रो॰ ड्युई द्वारा समर्थित डॉ॰ शिलर का "स्टडीज़ इन ह्यूमैनिज़्म" नामक पुस्तक में प्रतिपादित तात्विक सिद्धांत। इसके अनुसार, हम स्वयं ही सदैव एक बड़ी हद तक और सही अर्थ में वास्तविकता (Reality) का निर्माण करते रहते हैं, क्योंकि प्रत्येक तथाकथि यथार्थ वस्तु हमारे तत्संबंधी ज्ञान पर आश्रित रहती है। कोई भी ज्ञात पदार्थ ऐसा नहीं होता जिसका स्वरूप हमारे द्वारा उसके ज्ञात होने से, विशेष रूप से, निर्धारित एवं निर्मित न होता हो। पारमार्थिकता क्या है यह हम नहीं जानते और न उसके विषय में, निश्चय रूप से, कुछ कहा ही जा सकता है। परंतु जहाँ तक ज्ञात वास्तविकता का निर्माण करते रहते हैं, क्योंकि प्रत्येक तथाकथि यथार्थ वस्तु हमारे तत्संबंधी ज्ञान पर आश्रित रहती है। कोई भी ज्ञात पदार्थ ऐसा नहीं होता जिसका स्वरूप हमारे द्वारा उसके ज्ञात होने से, विशेष रूप से, निर्धारित एवं निर्मित न होता हो। पारमार्थिकता क्या है यह हम नहीं जानते और न उसके विषय में, निश्चय रूप से, कुछ कहा ही जा सकता है। परंतु जहाँ तक ज्ञात वास्तविकता (या तथ्यों) का संबंध है यह निश्चय है कि उसका स्वरूप निर्मण, एक अत्यंत महत्वपूर्ण अंश में, हमार और हमारे उस ज्ञान के ऊपर निर्भर रहता है जिसपर हमारे प्रयोजनों और स्वार्थों की छाप अनिवार्यत लगी रहती है। हमारे तथ्य वे ही होते हैं जिनमें उनकी निर्मापिका में हमारी इच्छाओं को तृप्त करने की शक्ति या योग्यता होती है। जिस प्रकार सत्य हमारे सफल विश्वास होते हैं उसी प्रकार तथ्य हमारी इच्छाओं को संतुष्टि प्रदान करनेवाले पदार्थ होते हैं। संक्षेप में हमारे व्यावहारिक जीवन में सफल क्रियात्मक प्रभावोत्पादकता को ही, इन विचारकों के अनुसार, तथ्यता या वास्तविकता का लक्षण समझना चाहिए। भारतीय बौद्ध दर्शन की सत् (पदार्थ) की परिभाषा भी, जिसके अनुसार "सत् वह है जिसमें किसी कार्य को उत्पन्न करने की क्षमता हो", ("अर्थ क्रियाकारित्वलक्षणं सत्") फलानुमेयप्रामण्यवादी विचारधारा के अनुकूल प्रतीत होती है, क्योंकि उसमें भी वस्तुओं के सत्तवासत्त्व, अस्तित्व, अनस्तित्व, के निर्धारण में उनके कार्यरूप फल को ही निर्णायक माना है। परंतु तत्वज्ञान संबंधी अनेक अन्य बातों में सभी बौद्ध दार्शनिक न तो आपस में सहमत हैं और न आधुनिक फलानुमेयप्रामाण्यवादियों के साथ।


title: व्यावहारिकतावाद

text: एक मानवतावादी दर्शन होने के कारण प्रयोजनवाद संसार एवं उसकी वस्तुओं तथा क्रियाओं के कारणों पर उस गंभीरता से विचार नहीं करता जितना मानव जीवन में उसकी उपयोगिता पर विचार करता है। एक स्वतंत्र दर्शन के रूप में अपने अस्तित्व की रक्षा के लिए प्रयोजनवाद ने मानव को आधार बनाते हुए संसार एवं उसकी क्रियाओं के कारणों पर विचार करते हुए निम्नलिखित मूल सिद्धान्तों का प्रतिपादन किया है-


title: व्यावहारिकतावाद

text: अतः स्पष्ट है कि प्रयोजनवादी कभी आदर्शवादियों का समर्थन करते हैं तो कभी प्रकृतिवादियों का। इस प्रकार वे अपने को इन दोनों ‘वादोें’ के बीच की स्थिति में रखते हैं।


title: व्यावहारिकतावाद

text: प्रयोजनवादी दर्शन ‘प्रगति गामी शिक्षा’ के आन्दोलन के रूप में प्रस्फुटित हुआ परन्तु आज उसकी सफलता के संबंध में अनेक आशंकायें उठाई जा रही हैं। कारण स्पष्ट है कि प्रयोजनवाद ने अपने अनिश्चित उद्देश्यों से, साधन को साध्य से अधिक महत्व देकर तथा मनुष्य की मूल्यों के क्षेत्र में रचनात्मकता इत्यादि सिद्धान्तों का प्रतिपादन करके अपूर्ण विचारधारा होने का परिचय दिया है। प्रयोजनवादी दर्शन के सम्बन्ध में कुछ विचारणीय बिन्दु इस प्रकार हैं –


title: नारनौल

text: नारनौल (Narnaul) भारत के हरियाणा राज्य के महेंद्रगढ़ ज़िले में स्थित एक नगर है। यह ज़िले का मुख्यालय भी है। शहर का दूरभाष कोड 91-1282, पिनकोड 123001 और वाहन रेजिस्ट्रेशन कोड HR 35 है।


title: नारनौल

text: नारनौल के इतिहास और नामकरण को लेकर कोई प्रमाणीक तथ्य नही मिलते, इसलिए विद्वान एकमत नही है। लेकिन यह एक एतहासिक नगर है, इस बात से सभी इतफाक रखते है। इसकी स्थापना और नामकरण को लेकर अनेक किवदंतयां और गाथाएं प्रचत है। यहाँ के प्राचीन सूयानारायण मंदिर मे मिले एक शिलालेख मे इसका नामोलेख नंदिग्राम् के रूप मे किया गया है। भागवत पुराण मे भी नंदिग्राम् का जिक्र है। इसलिए इस नगर को द्वापर-कालीन कहा जाता है। पौराणीक गाथाओं के अनुसार नारनौल नगर महाभारत काल नरराश्ट्र् के रूप मे जाना जाता था। यह भी प्रचलित है कि यह इलाका पहले भारजंगल से ढका हुआ था और शेरो का ठिकाना था| जंगल साफ़ करके यहाँ नगर बसाया गया इसलिए इसका नाम नाहर नौल रखा गया जो कालांतर मे नारनौल हो गया।


title: नारनौल

text: एक मान्यता यह भी है कि करीब एक हजार वषपूर्व दिल्ली के शासक अनंगपाल तंवर के रिस्तेदार राजा नूनकरण ने इस नगर को आबाद किया। राजा नूनकरण के समय नारनौल एक व्यापारिक केन्द्र् के रूप मे जाना जाता था। मुग़ल बादशाह बाबर ने अपनी पुतक 'तुज़क-ए-बाबरी' मे यहाँ कपास मंडी होने का उल्लेख किया है, जिससे यह जाहिर होता है कि यहाँ कपास कि खेती होती थी। बाबर ने यहाँ के बाजारों का चर्चा "गुदड़ी" के नाम से किया है। बारहवीं शताब्दी के पहले दो दशक तक यहाँ राजपूतों का शासन रहा 12वीं शताब्दी के तीसरे दशक मे मुस्लिम संत हजरत तुर्कमान यहाँ आया और उसके साथ ही मुसलमानो का यहाँ प्रभाव बढ़ने लगा, और नारनौल मुस्लिम के आधिपत्य मे आ गया।


title: नारनौल

text: पंद्रहवीं शताब्दी के नारनौल मुगलो के हाथो से निकल कर सूर अफगानो के नियंत्रण मे आ गया। सबसे पहले शेरशाह सूरी के दादा इब्राहिम खान यहाँ आये उन्हे फिरोज़-ए-हिसार के शासक ने नारनौल और इसके आसपास का क्षेत्र दिया था। इब्राहिम सूर का मकबरा आज भी नारनौल मे मौजूद है, और नारनौल के सभी स्मारको से बेहतर स्थिति में है। इब्राहिम सूर की मौत के बाद उसका बेटा और शेरशाह सूर का पिता हसनखान नारनौल का जागीरदार बना। इतहासकार वी.स्मिथ के अनुसार शेरशाह का जन्म भी नारनौल मे हुआ था।


title: नारनौल

text: पानीपत की दूसरी लड़ाई के बाद यह इलाका अकबर के नियंत्रण में था। उसने सम्राट हेमू को गिरफ्तार करने के इनाम के तौर पर इसे शाह कुल खान को दे दिया। इस प्रकार शाह कुली खान यहाँ का जागीरदार बना, जिसने नारनौल में जलमहल का निर्माण करवाया। अकबर के शासनकाल मे यहाँ राय बालमुकुन्द के छत्ते का निर्माण हुआ, जिसे बीरबल का छत्ता के नाम से जाना जाता है। अकबर के ज़माने मे नारनौल मे सिक्के बनाने की टकसाल भी स्थापित की गई थी, जिसका कामकाज देखने के लिए राजा टोडरमल भी यहाँ आते-जाते थे।


title: नारनौल

text: औरंगजेब के शासन तक यहाँ अमन और शान्ति थी, किन्तु औरंगजेब के शासन मे यहाँ कि हिन्दू प्रजा पर मुस्लिम जागीरदारों ने ज्यादतियां करनी शुरु कर दी, तो यहाँ के सतनामियों ने बगावत कर दी। शीघ्र ही यहाँ की जनता हिन्दू-मुस्लिम दो खेमो मे बंट गई और यहाँ के मुस्लिम फौजदार ताहिर बेग को विद्रोहियो ने मारकर नगर पर कब्जा कर लिया। मुगलकाल के दौरान नारनौल में हुए सतनामी विद्रोह ने औरंगजेब शासन को इस कदर हिला दिया था कि उसके बाद उसने अपने गवर्नरों को उनके प्रांतों में सभी महत्वपूर्ण मंदिर ध्वस्त करने का आदेश दे दिया था। जन भागीदारी से हुए इस आंदोलन का असर इतना अधिक हुआ कि विद्रोह के तीन दशकों पश्चात ही मुगल साम्राज्य भरभराकर गिरने लगा, किंतु इतिहासकारों ने नारनौल के सतनामियों के संघर्ष और बलिदान को भारतीय इतिहास में वह स्थान नहीं दिया, जो उन्हें मिलना चाहिए।


title: नारनौल

text: इतिहास बताता है कि नारनौल तथा इसके आसपास के क्षेत्रों में मुगलकाल में सतनामी पंथ के अनुयायी बहुतायत में बसते थे। यह लोग सत्य पर चलने वाले तथा शांतिप्रिय थे। औरंगजेब ने दिल्ली से शाही सेना को भेजा जिसे सतनामियों ने नाथ पंथ के अनुयायियों की सहायता से परास्त करके भगा दिया। इस प्रकार कई बार शाही सेना को खदेड़ा गया तथा सतनामियों ने धौला कुआं तक के क्षेत्र पर अधिकार करने के साथ ही कर संग्रहण की चौकियां स्थापित करते हुए अपना प्रशासन नियुक्त कर दिया। पूरा क्षेत्र 6 महीने तक सतनामियों के अधिकार में रहा जिसका संचालन सतनामियों के गुरु वीरभान ने किया। औरंगजेब ने एक बार फिर भारी शाही सेना भेजी, जिसने आराम करते हुए सतनामियों पर भारी हमला करके उन्हें मार डाला और क्षेत्र को अपने अधिकार में ले लिया। इसके बाद बहुत सारे सतनामी मौत के घाट उतार दिए और जो बचे वह सभी गुरु वीरभान के साथ मध्य भारत में पलायन कर गए। इतने वर्षों बाद भी सतनामी अपने मूल स्थान नारनौल को नहीं भूले हैं तथा वह आज भी अपने गीतों के माध्यम से नारनौल, ढोसी तीर्थ तथा इसके आसपास के क्षेत्रों को याद करते हैं।


title: नारनौल

text: हरियाणा के दक्षिण में नारनौल नाम का एक कस्बा है। आज यह महेंद्रगढ़ जिले में पड़ता है। इसके पास ही बीजासर नाम का गांव है। 16वीं सदी में इस गांव में बीरभान नाम का आदमी रहता था। वह किसान परिवार से था। वह बहुत सच्चा और भला आदमी था। भक्ति में उसकी बड़ी रुचि थी। लोग उसके भजन और उपदेश सुनने आते थे। धीरे-धीरे बीरभान भक्त कहलाने लगे। लोगों ने उन्हें गुरु मान लिया। बस बढऩे लगा उसके भक्तों का परिवार। जल्दी ही खड़ा हो गया एक सम्प्रदाय। इसे सतनामी सम्प्रदाय कहा गया। यह सन् 1657 में पैदा हुआ माना जाता है। सतनामी ईश्वर के नाम को ही सच मानते थे और उसी का ध्यान करते थे। ये लोग फकीरों की तरह रहते थे। इसीलिए ये साधु कहलाते थे। सतनामी आंदोलन का संबंध भक्ति आंदोलन के महान संत रैदास से था। रैदास का एक चेला उधा था। उधा का इस क्षेत्र में बड़ा प्रभाव था। यही बीरभान के गुरु थे


title: नारनौल

text: सतनामी साधु भक्ति आंदोलन के मुख्य सिद्धांतों को मानते थे। उनका विश्वास था कि ईश्वर एक है। वही सत्य है। इसलिए वे ईश्वर को सतनाम कहकर पुकारते थे। इसी से उनका नाम सतनामी पड़ा। वे अपने सारे बाल मुंडवाते थे। यहां तक कि भौहें भी साफ करवा डालते थे। बोलचाल की भाषा में लोग उन्हें मुंडिया भी कहते थे। उत्तर भारत में यह पंथ कई जगह फैल गया, परन्तु 17वीं सदी में नारनौल सतनामियों का गढ़ बन गया। यह कस्बा दिल्ली के दक्षिण पश्चिम में 75 मील दूर स्थित है। गुरु बीरभान अंधश्विास और रूढि़वाद का खंडन करते थे। वे मूर्ति पूजा के विरोधी थे और जाति प्रथा का विरोध करते थे। शरीर और मन की शुद्धि पर उनका खास जोर था। वे सच और सदाचार को जीवन के लिए जरूरी मानते थे। धन और सम्पति से दूर रहने का उपदेश देते थे। वे सारे संसार को अपना घर और दुनियाभर के लोगों को अपना परिवार मानते थे। वे बड़े सरल स्वभाव के थे और साफ कहते थे कि धार्मिक कर्मकांड की बजाए अच्छे व्यवहार में ही धर्म का मर्म है। सतनामी अपने काम-धंधों से लोभ, मोह और अहंकार को दूर रखते थे। पसीने की कमाई से गुजर-बसर करना उनका सिद्धांत था। वे हिन्दू और मुसलमाना में फर्क नहीं करते थे। वे मानते थे कि ईश्वर की कृपा से ही दुखों से छुटकारा पाया जा सकता है। इसलिए वे मनुष्य को धीरज रखने का उपदेश देते थे।


title: नारनौल

text: सतनामी सम्प्रदाय में जाट, चमार, खाती आदि जातियों के लोग शामिल थे। परन्तु उन्होंने अपने जातिगत भेद मिटा दिए थे। वे सादा भोजन करते और फकीरों जैसा बाना पहनते थे। सतनामी हर प्रकार के उत्पीड़न के खिलाफ थे। इसलिए अपने साथ हथियार लेकर चलते थे। दौलतमंदों की गुलामी करना उन्हें बुरा लगता था। उनका उपदेश था कि गरीब को मत सताओ। जालिम बादशाह और बेईमान साहूकार से दूर रहो। दान लेना अच्छा नहीं। ईश्वर के सामने सब बराबर हैं। इन विचारों पर आधारित सिद्धांत बड़ा शक्तिशाली था। इससे कमजोर तबकों में आत्मसम्मान और हिम्मत जागी। उनमें जागीरदारों के उत्पीड़न और अन्याय के विरुद्ध खड़े होने का साहस पैदा हुआ। दूसरी कई जगहों की तरह हरियाणा के नारनौल क्षेत्र में भी 17वीं सदी के सतनामियों ने एक शक्तिशाली विद्रोह किया। प्रशासन के उत्पीडऩ के खिलाफ पैदा हुए आंदोलन ने मुगल हुकूमत को हिलाकर रख दिया।


title: नारनौल

text: नारनौल के निकट सन् 1672 में एक प्यादे और सतनामी किसान के बीच झगड़ा हो गया। प्यादे ने सतनामी के सिर में लाठी मार दी। किसान बुरी तरह जख्मी हो गया। कहते हैं कि दूसरे सिपाहियों ने सतनामियों की झोंपड़ी में आग लगा दी। सतनामी इस पर भड़क उठे। लोग इकट्ठे होने लगे। उन्होंने प्यादे को पीट-पीट कर मार डाला। दूसरे सिपाहियों को भी पीटा। उनके हथियार भी छीन लिए। बस, फिर क्या था, यह खबर आग की तरह फैल गई। नारनौल का फौजदार सुनकर आग-बबूला हो गया। सतनामियों को पाठ पढ़ाने और उनको गिरफ्तार करने के लिए उसने अपने घुड़सवार और प्यादे भेजे। परन्तु सतनामी केवल साधु नहीं थे। वे अन्याय के खिलाफ लड़ने वाले वीर भी थे। बड़ी तादाद में इकट्ठे हो गए, फिर बोल दिया सरकारी फौज पर धावा। देखते ही देखते उन्हें मार गिराया। कुछ सिपाही जख्मी हो गए और पकड़ भी लिए गए। फौजदार के लिए यह अपमान सहन कर पाना मुश्किल था। उसने नए घुड़सवार और सिपाही भर्ती किए। आसपास के हिन्दू और मुसलमान जमींदारों और जागीरदारों से भी फौजें मंगवाई। इस तरह पूरी तैयारी के साथ उसने सतनामियों के खिलाफ कूच किया। सतनामियों ने भी सरकारी फौज का डटकर मुकाबला किया। वे बड़ी बहादुरी से लड़े। वे क्यों डरते? उनके पास खोने के लिए था भी क्या? सरकारी फौज के बहुत से सिपाही मारे गए। फौजदार खुद लड़ाई में काम आया। उसकी फौजें भाग निकलीं। बस क्या था, सतनामियों ने नारनौल शहर पर कब्जा कर लिया। देहात में लगान वसूल करना शुरू कर दिया और कानून व


title: नारनौल

text: औरंगजेब कि मौत के बाद, नारनौल पर जयपुर के राजपूतो ने कब्ज़ा कर लिया, लेकिन वह अधिक दिन नहीं रह सके। फ्रान्सीसी जनरल डे-बोएगेन ने उन्हे हरा दिया। कुछ ही समय मे एक बार फिर मुसलामानो का नारनौल पर आधिपत्य हो गया जब मुर्तजा खान बडैच यहाँ के जागीरदार बने। कालान्तर मे उनके वारिस अब्दुल रहमान का यहाँ नियंत्रण रहा। अब्दुल रहमान झज्जर के नवाब थे, जिन्होने 1857 मे ब्रिटिश शासन के खिलाफ विद्रोह मे भाग लिया था। प्रथम स्वतन्त्रता सन्ग्राम के बाद अंग्रेजो ने नारनौल पटियाला के राजा नरेन्द्र सिहं को दे दिया। नरेन्द्र सिहं ने इस युद्ध मे ब्रिटिश सेना की मदद की थी।


title: नारनौल

text: नारनौल में रेल परिवहन की अच्छी सुविधा है। यहाँ से सबसे नजदीक रेलवे जंक्शन रेवाड़ी है। नारनौल से निकलने वाली ट्रेन की सूची में लगभग 12 ट्रेन है।


title: फार्मल्डिहाइड

text: फार्मल्डिहाइड (Formaldehyde) प्राकृतिक रूप से पाया जाने वाला एक कार्बनिक यौगिक है जिसका अणुसूत्र CHO है। यह सबसे सरल एल्डिहाइड है, इसमें एक -CHO ग्रूप पाया जाता है। इसको 'मेथेनैल' भी कहते हैं। इसका 'फार्मल्डिहाइड' नाम इसके फॉर्मिक अम्ल के समान होने और इससे सम्बन्धित होने के कारण पड़ा है।


title: फार्मल्डिहाइड

text: हाइपरहाइड्रोसिस थेरेपी के लिए टॉपिकल एजेंटों में फार्मल्डिहाइड लोशन का उपयोग करते हैं। ये एजेंट केराटिन (प्रोटीन) को विकृतीकरण कर पसीने को कम करते हैं, जिससे स्वेद-ग्रन्थि/पसीना ग्रंथि (Eccrine Sweat Glands) के छिद्रों को बंद करता है। उनके पास एक अल्पकालिक प्रभाव पड़ता है। फार्मल्डिहाइड का उपयोग अन्य रासायनिक यौगिकों और पदार्थों के उत्पादन में होता है। वर्ष १९९६ में फार्मल्डिहाइड उत्पादन की स्थापित क्षमता 8.7 मिलियन टन प्रतिवर्ष आण्की गयी थी। इसका उपयोग मुख्यतः औद्योगिक रेजिनों के उत्पादन में होता है।


title: फार्मल्डिहाइड

text: फार्मल्डिहाइड कई सरल कार्बन यौगिकों की तुलना में अधिक जटिल है जिसमें यह कई अलग-अलग रूपों को अपनाता है। एक गैस के रूप में, फार्मल्डिहाइड रंगहीन है और इसमें एक विशेषता तेज, परेशान गंध है। संक्षेपण पर, गैस फॉर्मडाल्डहाइड (विभिन्न रासायनिक सूत्रों के साथ) के विभिन्न रूपों में परिवर्तित होती है जो अधिक व्यावहारिक मूल्य के होते हैं। एक महत्वपूर्ण व्युत्पन्न चक्रीय ट्राइमर मेटाफॉर्मल्डेहाइड या फॉर्मूला (सीएच 2 ओ) 3 के साथ 1,3,5-त्रिकोणीय है। पैराफॉर्मल्डेहाइड नामक एक रैखिक बहुलक भी है। इन यौगिकों में समान रासायनिक गुण होते हैं और अक्सर एक दूसरे के लिए उपयोग किया जाता है।


title: फार्मल्डिहाइड

text: पानी में भंग होने पर, फॉर्मल्डेहाइड भी फॉर्मूला एच 2 सी (ओएच) 2 के साथ एक हाइड्रेट, मेथनडियोल बनाता है। यह यौगिक एकाग्रता और तापमान के आधार पर विभिन्न oligomers (लघु बहुलक) के साथ संतुलन में भी मौजूद है। एक संतृप्त जल समाधान, वॉल्यूम द्वारा लगभग 40% फॉर्मल्डेहाइड या द्रव्यमान द्वारा 37%, को "100% औपचारिक" कहा जाता है। मेथनॉल जैसे स्टेबलाइज़र की एक छोटी मात्रा को आमतौर पर ऑक्सीकरण और बहुलककरण को दबाने के लिए जोड़ा जाता है। एक ठेठ वाणिज्यिक ग्रेड औपचारिकता में विभिन्न धातु अशुद्धियों के अलावा 10-12% मेथनॉल हो सकता है। नाम बहुत पहले पुराने व्यापार नाम "फॉर्मलिन" से उत्पन्न हुआ था।


title: फार्मल्डिहाइड

text: ऊपरी वायुमंडल में प्रक्रिया पर्यावरण में कुल फॉर्मल्डेहाइड के 90% तक योगदान देती है। फॉर्मल्डेहाइड मिथेन के ऑक्सीकरण (या दहन), साथ ही साथ अन्य कार्बन यौगिकों में एक मध्यवर्ती है, उदाहरण के लिए जंगल की आग, ऑटोमोबाइल निकास, और तंबाकू धुएं में। वायुमंडलीय मीथेन और अन्य हाइड्रोकार्बन पर सूरज की रोशनी और ऑक्सीजन की क्रिया से वायुमंडल में उत्पादित होने पर, यह धुआं का हिस्सा बन जाता है। बाहरी अंतरिक्ष में फॉर्मडाल्डहाइड का भी पता लगाया गया है।


title: फार्मल्डिहाइड

text: Formaldehyde और इसके adducts जीवित जीवों में सर्वव्यापी हैं। यह एंडोजेनस एमिनो एसिड के चयापचय में गठित होता है और लगभग 0.1 मिलीमीटर की सांद्रता पर मनुष्यों और अन्य प्राइमेट्स के रक्त प्रवाह में पाया जाता है। जिन प्रयोगों में जानवरों को आइसोटोपिक लेबल वाले फॉर्मल्डेहाइड युक्त वातावरण में उजागर किया गया है, उन्होंने दिखाया है कि जानबूझकर उजागर जानवरों में भी, गैर-श्वसन ऊतकों में पाए जाने वाले फॉर्मल्डेहाइड-डीएनए व्यंजनों का अधिकांश अंतर्जात रूप से उत्पादित फॉर्मल्डेहाइड से लिया जाता है।


title: फार्मल्डिहाइड

text: फॉर्मल्डेहाइड पर्यावरण में जमा नहीं होता है, क्योंकि यह सूरज की रोशनी या मिट्टी या पानी में मौजूद बैक्टीरिया द्वारा कुछ घंटों के भीतर टूट जाता है। मनुष्य फ़ार्माल्डेहाइड को जल्दी से चयापचय करते हैं, इसलिए यह शरीर में फॉर्मिक एसिड में परिवर्तित होने से जमा नहीं होता है।


title: फार्मल्डिहाइड

text: फॉर्मल्डेहाइड इंटरस्टेलर माध्यम में पाया जाने वाला पहला पॉलीटॉमिक कार्बनिक अणु था। 1969 में इसकी शुरुआती पहचान के बाद, यह आकाशगंगा के कई क्षेत्रों में मनाया गया है। इंटरस्टेलर फॉर्मल्डेहाइड में व्यापक रूचि के कारण, हाल ही में इसका व्यापक अध्ययन किया गया है, जो नए एक्स्ट्राग्लेक्टिक स्रोतों को उपलब्ध करा रहा है। गठन के लिए एक प्रस्तावित तंत्र नीचे दिखाया गया सीओ बर्फ का हाइड्रोजनीकरण है।


title: फार्मल्डिहाइड

text: 11 अगस्त 2014 को, खगोलविदों ने पहली बार अटाकामा लार्ज मिलीमीटर / सबमिलीमीटर एरे (एएलएमए) का उपयोग करके अध्ययन जारी किया, जिसमें धूमकेतु सी / 2012 एफ 6 (लेमन) के कॉमे के अंदर एचसीएन, एचएनसी, एच 2 सीओ और धूल के वितरण का विस्तृत विवरण दिया गया। और सी / 2012 एस 1 (आईएसओएन)।


title: फार्मल्डिहाइड

text: फॉर्मल्डेहाइड प्राकृतिक रूप से होता है और यह "स्तनधारियों और मनुष्यों में सेलुलर चयापचय में एक आवश्यक मध्यवर्ती है।" उच्च सांद्रता पर यह शायद अस्वास्थ्यकर है। शेल्ड्स जीवन को बढ़ाने के लिए खाद्य पदार्थों के लिए फॉर्मल्डेहाइड के अतिरिक्त के संबंध में 2005 इंडोनेशिया के खाद्य डर और 2007 वियतनाम खाद्य डर दोनों में घोटाले टूट गए हैं। 2011 में, चार साल की अनुपस्थिति के बाद, इंडोनेशियाई अधिकारियों ने पूरे देश में कई क्षेत्रों में बाजारों में फोर्मेल्डेहाइड बेचे जाने वाले खाद्य पदार्थों को पाया।


title: फार्मल्डिहाइड

text: फॉर्मल्डेहाइड का उपयोग करने के अलावा, उन्होंने बोरेक्स का भी उपयोग किया, लेकिन संयोजन में नहीं। अगस्त 2011 में, कम से कम दो कैरेफोर सुपरमार्केटों में, सेंट्रल जकार्ता पशुधन और मत्स्य उप-विभाग को एक मीठा चिपचिपा चावल पेय (कैंडोल) पाया गया जिसमें 10 मिलियन प्रति मिलियन फॉर्मल्डेहाइड शामिल थे। 2014 में, इंडोनेशिया के बोगोर में दो नूडल कारखानों के मालिक; नूडल्स में फॉर्मल्डेहाइड का उपयोग करने के लिए गिरफ्तार किया गया था। 50 किलो फ़ार्माल्डेहाइड जब्त कर लिया गया था। प्रदूषित होने वाले खाद्य पदार्थों में नूडल्स, नमकीन मछली और टोफू शामिल हैं; चिकन और बीयर भी दूषित होने की अफवाह है। कुछ स्थानों पर, जैसे कि चीन, फ़ार्माल्डेहाइड अभी भी गैरकानूनी रूप से खाद्य पदार्थों में एक संरक्षक के रूप में प्रयोग किया जाता है, जो लोगों को फॉर्मल्डेहाइड इंजेक्शन के लिए उजागर करता है। मनुष्यों में, फॉर्मल्डेहाइड के इंजेक्शन को उल्टी, पेट दर्द, चक्कर आना, और चरम मामलों में मृत्यु हो सकती है। फोर्माल्डेहाइड के लिए परीक्षण रक्त क्रोमेटोग्राफी-मास स्पेक्ट्रोमेट्री द्वारा रक्त और / या मूत्र द्वारा किया जाता है। अन्य तरीकों में अवरक्त पहचान, गैस डिटेक्टर ट्यूब आदि शामिल हैं, जिनमें से एचपीएलसी सबसे संवेदनशील है। 1 9 00 के दशक की शुरुआत में, इसे यूएस दूध संयंत्रों द्वारा अक्सर फोल्डल्डेहाइड की विषाक्तता के बारे में ज्ञान की कमी के कारण पेस्टाइजेशन की विधि के रूप में दूध की बोतलों में जोड़ा जाता था।


title: फार्मल्डिहाइड

text: 2011 में नाखोन रत्थासिमा, थाईलैंड में, सड़े हुए चिकन के ट्रकलोड फॉर्मडाल्डहाइड के संपर्क में थे, जिसमें एक आपराधिक गिरोह द्वारा चलाए गए 11 बूचड़खानों सहित "एक बड़ा नेटवर्क" शामिल था। [9 7] 2012 में, इंडोनेशिया से बाटम, इंडोनेशिया में आयातित 1 बिलियन रुपिया (लगभग USD100,000) मछली, फॉर्मल्डेहाइड के साथ लगी हुई थी।


title: फार्मल्डिहाइड

text: बांग्लादेश में खाद्य पदार्थों के औपचारिक संदूषण की सूचना मिली है, जिसमें दुकानों और सुपरमार्केट फलों, मछलियों और सब्जियों को बेचते हैं जिनके साथ उन्हें ताजा रखने के लिए औपचारिकता के साथ इलाज किया जाता है। [99] हालांकि, 2015 में, बांग्लादेश की संसद में एक औपचारिक नियंत्रण विधेयक पारिवारिक कारावास के प्रावधान के साथ अधिकतम सजा के रूप में पारित किया गया था और इसके अलावा 2,000,000 बीडीटी जुर्माना भी था, लेकिन बिना किसी औपचारिक के आयात, उत्पादन या भंडारण के लिए 500,000 बीडीटी से कम लाइसेंस।


title: तख़्त श्री पटना साहिब

text: तख़्त श्री पटना साहिब या श्री हरमंदिर जी, पटना साहिब पटना शहर में स्थित सिख आस्था से जुड़ा यह एक ऐतिहासिक दर्शनीय स्थल है। यहाँ सिखों के दसवें गुरु श्री गुरु गोबिंद सिंह का जन्मस्थान है। गुरु गोबिंद सिंह का जन्म 26 दिसम्बर 1666 शनिवार को 1.20 पर माता गुजरी के गर्भ से हुआ था। उनका बचपन का नाम गोबिंद राय था। यहाँ महाराजा रंजीत सिंह द्वारा बनवाया गया गुरुद्वारा है जो स्थापत्य कला का सुन्दर नमूना है।


title: तख़्त श्री पटना साहिब

text: यह स्थान सिखों के दसवें गुरु, गुरु गोबिंद सिंह के जन्म स्थान तथा गुरु नानक देव के साथ ही गुरु तेग बहादुर सिंह की पवित्र यात्राओं से जुड़ा है। आनंदपुर जाने से पूर्व गुरु गोबिंद सिंह के प्रारंभिक वर्ष यहीं व्यतीत हुये। यह गुरुद्वारा सिखों के पाँच पवित्र तख्त में से एक है।भारत और पाकिस्तान में कई ऐतिहासिक गुरुद्वारे की तरह, इस गुरुद्वारा को महाराजा रणजीत सिंह द्वारा बनाया गया था।


title: तख़्त श्री पटना साहिब

text: गुरुद्वारा श्री हरिमंदर जी पटना साहिब बिहार के पटना शहर में स्थित है। श्री गुरु तेग बहादुर सिंह साहिब जी यहां बंगाल व असम की फ़ेरी के दौरान आए। गुरू साहिब यहां सासाराम ओर गया होते हुए आए। गुरू साहिब के साथ माता गुजरी जी ओर मामा किर्पाल दास जी भी थे। अपने परिवार को यहां छोड़ कर गुरू साहिब आगे चले गए। यह जगह श्री सलिसराय जौहरी का घर था। श्री सलिसराय जौहरी श्री गुरू नानक देव जी का भक्त था। श्री गुरु नानक देव जी भी यहां श्री सलिसराय जौहरी के घर आए थे। जब गुरू साहिब यहाँ पहुँचे तो जो डेउहरी लांघ कर अंदर आए वो अब तक मौजूद है। श्री गुरु तेग़ बहादुर सिंह साहिब जी के असम फ़ेरी पर चले जाने के बाद बाल गोबिंद राय जी का जन्म माता गुजरी जी की कोख से हुआ। जब गुरु साहिब को यह खबर मिली तब गुरू साहिब असम में थे। बाल गोबिंद राय जी यहां छ्ह साल की आयु तक रहे। बहुत संगत बाल गोबिंद राय जी के दर्शनॊं के लिए यहां आती थी। माता गुजरी जी का कुआं आज भी यहां मौजूद है।


title: तख़्त श्री पटना साहिब

text: गुरु गोविंद सिंह जी का जन्म 22 दिसंबर सन् 1666 ई. को पटना, बिहार में हुआ था। इनका मूल नाम 'गोविंद राय' था। गोविंद सिंह को सैन्य जीवन के प्रति लगाव अपने दादा गुरु हरगोविंद सिंह से मिला था और उन्हें महान बौद्धिक संपदा भी उत्तराधिकार में मिली थी। वह बहुभाषाविद थे, जिन्हें फ़ारसी अरबी, संस्कृत और अपनी मातृभाषा पंजाबी का ज्ञान था। उन्होंने सिक्ख क़ानून को सूत्रबद्ध किया, काव्य रचना की और सिक्ख ग्रंथ 'दसम ग्रंथ' (दसवां खंड) लिखकर प्रसिद्धि पाई। उन्होंने देश, धर्म और स्वतंत्रता की रक्षा के लिए सिक्खों को संगठित कर सैनिक परिवेश में ढाला।


title: तख़्त श्री पटना साहिब

text: दसवें गुरु गोविंद सिंह जी स्वयं एक ऐसे ही महापुरुष थे, जो उस युग की आतंकवादी शक्तियों का नाश करने तथा धर्म एवं न्याय की प्रतिष्ठा के लिए गुरु तेग बहादुर सिंह जी के यहाँ अवतरित हुए। इसी उद्देश्य को स्पष्ट करते हुए उन्होंने कहा था।


title: तख़्त श्री पटना साहिब

text: यह स्‍थान सिख धर्मावलंबियों के लिए बहुत पवित्र है। सिखों के लिए हरमंदिर साहब पाँच प्रमुख तख्तों में से एक है। यह स्‍थान दुनिया भर में फैले सिख धर्मावलंबियों के लिए बहुत पवित्र है। गुरु नानक देव की वाणी से अतिप्रभावित पटना के श्री सलिसराय जौहरी ने अपने महल को धर्मशाला बनवा दिया। भवन के इस हिस्से को मिलाकर गुरुद्वारे का निर्माण किया गया है। यहाँ गुरु गोविंद सिंह से संबंधित अनेक प्रमाणिक वस्‍तुएँ रखी हुई है। इसकी बनावट गुंबदनुमा है। बालक गोबिंदराय के बचपन का पंगुरा (पालना), लोहे के चार तीर, तलवार, पादुका तथा 'हुकुमनामा' गुरुद्वारे में सुरक्षित है। प्रकाशोत्‍सव के अवसर पर पर्यटकों की यहाँ भारी भीड़ उमड़ती है।


title: ज़बरदस्त (1985 फ़िल्म)

text: ज़बरदस्त 1985 में बनी हिन्दी भाषा की फ़िल्म है। यह नासिर हुसैन द्वारा निर्देशित और मुशीर-रियाज़ द्वारा निर्मित है। फिल्म में संजीव कुमार, जयाप्रदा, सनी देओल, राजीव कपूर, रति अग्निहोत्री और अमरीश पुरी हैं। यह नासिर हुसैन की अंतिम निर्देशित फिल्म रही।


title: ज़बरदस्त (1985 फ़िल्म)

text: रतन कुमार (संजीव कुमार) अपनी पत्नी, पुष्पा और बेटे, सुन्दर के साथ मध्यम-वर्गीय जीवन व्यतीत करते हैं। जब उसे बलराम सिंह (अमरीश पुरी) द्वारा अपराध करने के लिए कहा जाता है, तो वह ऐसा करता है। लेकिन वह अपने लिए हीरे से भरा सूटकेस रखने का फैसला करता है। गुस्से में बलराम उसके घर में आग लगा देता है। अपनी पत्नी को मरा हुआ मानते हुए, रतन भाग जाता है। उसे डॉ. सहगल (कुलभूषण खरबंदा) द्वारा बचाया जाता है, जो उसे व्याकुल महारानी मानवती (तनुजा) के महल में ले जाता है। महारानी ने अभी-अभी अपने बेटे और पति को खो दिया है, लेकिन उसे यह बताया जाता है कि सुन्दर उसका बेटा है। सालों बाद, रतन, जो अब खुद को रमेश कहता है, महारानी के लिए काम करने लगता है। जब सुन्दर (सनी देओल) बड़ा होता है, तो महारानी को रमेश के अस्तित्व का पता चलता है। वह पाती है कि वह उसके पति से मिलता जुलता है, और उससे शादी कर लेती है।


title: ज़बरदस्त (1985 फ़िल्म)

text: कुछ ही समय बाद, पुष्पा (गीता सिद्धार्थ) जिंदा निकलती है। गुस्से में महारानी, रमेश को मारने का प्रयास करती है। लेकिन वह खुद अपने को ही मार लेती है। मरने से पहले वह सुन्दर से अपनी मौत का बदला लेने के लिए कहती है। सुन्दर और पुलिस के प्रकोप से भागते हुए, रमेश को पुलिस द्वारा गिरफ्तार किया गया है। फिर उसे अदालत में पेश किया जाता है और कई साल जेल की सजा सुनाई जाती है। जब वह वापस लौटता है, तो वह बलराम का अंत करने के एकमात्र मकसद के साथ अंडरवर्ल्ड डॉन बन जाता है। वह यह नहीं जानता कि सुन्दर, जो अब खुद को श्याम कहता है उसके लिए तलाश कर रहा है। उसने रवि (राजीव कपूर), रमेश के दूसरे बेटे, से दोस्ती कर ली है। रमेश जब जेल में था, तब रवि पैदा हुआ था। जब बलराम को इसका पता चलता है, तो वह रमेश और उसके पूरे परिवार को खत्म करने के लिए श्याम का उपयोग करने की साजिश करता है।


title: डिक्री

text: आज्ञप्ति या डिक्री (Decree) की परिभाषा सिविल प्रक्रिया संहिता की धारा २ (२) में दी गयी है। सामान्य रूप से डिक्री किसी सक्षम न्यायालय के निर्णय की औपचारिक अभिव्यक्ति है जिसके अंतर्गत न्यायालय अपने समक्ष प्रस्तुत वाद में सभी या किन्ही विवादग्रस्त विषयों के सम्बन्ध में वाद के पक्षकारों के अधिकारों को निश्च्यात्मक रूप से निर्धारित करता है।


title: डिक्री

text: डिक्री यह या तो प्रारम्भिक या अंतिम हो सकेगी। यह समझा जाएगा की इसके अन्तर्गत वादपत्र का अस्वीकार किया जाना और धारा १४४ के भीतर के किसी प्रश्न का अवधारणा आता हो, किन्तु इसके अन्तर्गत


title: पहाड़ी चित्रकला शैली

text: . विद्वानों के अनुसार जम्मू और कश्मीर प्रदेश में स्थित बसोहली पहाड़ी शैली को विकास का पालन कहा जाता है। सन् १९१६ में ए के स्वामी ने पहाड़ी शैली को दो अलग -अलग शैली के रूप में माना।(१)का्नगडा्न (२)बसोहली।


title: पहाड़ी चित्रकला शैली

text: पहाड़ी पेंटिंग (शाब्दिक अर्थ पहाड़ी क्षेत्र की पेंटिंग) एक वृहत शब्द है जिसका उपयोग भारतीय चित्रकला के रूप में किया जाता है। यह अधिकतर लघु रूप में किया जाता है एवं इसका उद्भव उत्तर भारत के हिमालय के पहाड़ी राज्यों में 17 वीं -19 वीं सदी के दौरान हुआ। जिनमे प्रमुख थे बसोहिली, मानकोट, नूरपुर, चंबा, कांगड़ा, गुलर, मंडी और गढ़वाल। इस कला में सिद्धहस्थ माने जाने वाले नैनसुख थे जिनका जन्म 18 वीं शताब्दी के मध्य में हुआ था। इसके बाद उनकी दो पीढ़ियों ने इस कला को आगे बढाया।


title: पहाड़ी चित्रकला शैली

text: पहाड़ी चित्रकला स्कूल का विकास 17 वीं से १९ वी सदी के दौरान जम्मू से अल्मोड़ा और गढ़वाल एवं उप-हिमालयी भारत एवं हिमाचल प्रदेश में हुआ। प्रत्येक शैली में एक दुसरे से भिन्नता दिखाई पड़ती हैं। जैसे बसोली चित्रकला जो जम्मू और कश्मीर में बसोली से उत्पन्न हुई हैं में बड़े गहरे रंगों का प्रयोग होता हैं एवं कांगड़ा पेंटिंग् नाजुक एवं गीतात्मक शैली के होते हैं। कांगड़ा शैली अन्य स्कूलों के विकास से पहले पहाड़ी चित्रकला शैली का पर्याय बन गया था। कांगड़ा चित्रकला की शैली राधा और कृष्ण की चित्रों के साथ अपने शिखर पर पहुंच गई, जो जयदेव की गीता गोविंद से प्रेरित थी।


title: पहाड़ी चित्रकला शैली

text: पहाड़ी चित्रकला का उद्भव मुगल चित्रकला से ही हुआ था। यदयपि इसे राजपूत राजाओं का भी सरंक्षण प्राप्त हुआ था जिन्होंने इस क्षेत्र के कई हिस्सों पर राज्य किया और इस तरह से भारतीय चित्रकला में एक नई मुहावरे को जन्म दिया।


title: उत्तराखण्ड विधानसभा के अध्यक्षों की सूची

text: उत्तराखण्ड विधानसभा के अध्यक्ष उत्तराखण्ड राज्य की विधानसभा की अध्यक्षता करते है। उनका निर्वाचन उत्तराखण्ड विधान सभा के सदस्यों द्वारा होता है। अध्यक्ष केवल विधान सभा के सदस्य ही बन सकते हैं। वर्तमान में श्रीमती रितू खण्डूरी जी विधानसभा अध्यक्षा हैं,यह उत्तराखंड की प्रथम महिला विधानसभा अध्यक्षा हैं।


title: यूरी गगारिन

text: यूरी गगारिन (Yuri Gagarin) (9 मार्च 1934 – 27 मार्च 1968), भूतपूर्व सोवियत संघ के हवाबाज़ और अंतरिक्ष यात्री थे। १२ अप्रैल, १९६१ को अंतरिक्ष में जाने वाले वे प्रथम मानव थे।


title: यूरी गगारिन

text: अन्तरिक्ष की यात्रा करने के बाद गगारिन अंतर्राष्ट्रीय प्रतिष्ठित व्यक्ति बन चुके थे और उन्हें कई तरह के पदक और खिताबों से सम्मानित किया गया था। उन खिताबों में से एक ख़िताब था हीरो ऑफ़ द सोवियत यूनियन (Hero of the Soviet Union) था। उन्होंने Vostok 1 नामक अन्तरिक्ष यान में अपनी यात्रा की थी।


title: यूरी गगारिन

text: १९६८ जब वे मिग १५ (MiG-15) नामक प्रशिक्षण विमान का संचालक कर रहे थे तो, विमान के दुर्घटनाग्रस्त होने के कारण उनकी मृत्यु हो गयी।


title: आय

text: प्रति व्यक्ति आय का उपयोग किसी एक देश के लोगों की संपत्ति का अनुमान लगाने के लिए किया जाता है, किसी अन्य देश की तुलना में। आमतौर पर यह किसी सर्वमान्य अंतर्राष्ट्रीय मुद्रा जैसे यूरो या डॉलर में मापा जाता है।


title: स्पंज

text: स्पंज एक अमेरूदण्डी, पोरीफेरा संघ(छिद्रयुक्त जीवधारी) का समुद्री जीव है। यह मीठे एवं खारे पानी में पाया जाता है। यह जन्तु निबह (कालोनी) बनाकर अपने आधार से चिपके रहते हैं। यह एक मात्र ऐसे जन्तु हैं जो चल फिर नहीं सकते हैं। ये लाल एवं हरे आदि कई रंगों के होते हैं। इनका शरीर पौधों की तरह शाखा-प्रशाखा युक्त होता है। इनके शरीर पर छोटे-छोटे छिद्र होते हैं जिससे होकर जल ऑक्सीजन तथा भोज्य पदार्थ शरीर में प्रवेश करता है, इसे ऑस्टिया कहते हैं। इनके अग्रभाग पर एक बड़ा छिद्र होता है, जिससे जल बाहर निकलता है, इसे उस्कुलम कहते हैं।साइकॉन,यूप्लेक्टेला तथा स्पोंजिला पोरीफ़ेरा समूह के उदाहरण हैं।


title: जावेद अख्तर

text: जावेद अख्तर कवि और हिन्दी फिल्मों के गीतकार और पटकथा लेखक हैं। वह "सीता और गीता", "ज़ंजीर", "दीवार" और "शोले" की कहानी, पटकथा और संवाद लिखने के लिये प्रसिद्ध है। ऐसा वो सलीम खान के साथ सलीम-जावेद की जोड़ी के रूप में करते थे। इसके बाद उन्होंने गीत लिखना जारी किया जिसमें "तेज़ाब", "", "बॉर्डर" और "लगान" शामिल हैं। उन्हें कई फ़िल्मफ़ेयर पुरस्कार, राष्ट्रीय फ़िल्म पुरस्कार और पद्म भूषण प्राप्त हैं। 2020 में उन्हें धर्मनिरपेक्षता और फ्री थिंकिंग को बढ़ावा देने में उनके योगदान के लिए रिचर्ड डॉकिंस अवार्ड से सम्मानित किया गया।


title: जावेद अख्तर

text: जावेद अख़्तर का नाम देश का बहुत ही जाना-पहचाना नाम हैं। जावेद अख्तर शायर, फिल्मों के गीतकार और पटकथा लेखक तो हैं ही, सामाजिक कार्यकर्त्ता के रूप में भी एक प्रसिद्ध हस्ती हैं। इनका जन्म 17 जनवरी 1945 को ग्वालियर में हुआ था। पिता जाँ निसार अख़्तर प्रसिद्ध प्रगतिशील कवि और माता सफिया अखतर मशहूर उर्दु लेखिका तथा शिक्षिका थीं। ज़ावेद प्रगतिशील आंदोलन के एक और सितारे लोकप्रिय कवि मजाज़ के भांजे भी हैं। अपने दौर के प्रसिद्ध शायर मुज़्तर ख़ैराबादी जावेद के दादा थे। पर इतना सब होने के बावजूद जावेद का बचपन विस्थापितों सा बीता। छोटी उम्र में ही माँ का आंचल सर से उठ गया और लखनऊ में कुछ समय अपने नाना नानी के घर बिताने के बाद उन्हें अलीगढ अपने खाला के घर भेज दिया गया जहाँ के स्कूल में उनकी शुरूआती पढाई हुई।


title: जावेद अख्तर

text: जावेद ने दो विवाह किये हैं। उन कि पहली पत्नी से दो बच्चे हैं- फरहान अख्तर और ज़ोया अख़्तर। फरहान पेशे से फिल्म निर्माता, निर्देशक, अभिनेता, गायक हैं। जोया भी निर्देशक के रूप में अपने करियर कि शुरुआत कर चुकी हैं। उनकी दूसरी पत्नी फिल्म अभिनेत्री शबाना आजमी हैं।


title: संचार उपग्रह

text: दूरसंचार के प्रयोजनों के लिए संचार उपग्रह (कभी-कभी संक्षेप में SATCOM प्रयुक्त) अंतरिक्ष में तैनात एक कृत्रिम उपग्रह है। आधुनिक संचार उपग्रह भू-स्थिर कक्ष, मोलनीय कक्ष, अन्य दीर्घवृत्ताकार कक्ष और पृथ्वी के निचले (ध्रुवीय और ग़ैर-ध्रुवीय) कक्ष सहित विभिन्न प्रकार के परिक्रमा-पथों का उपयोग करते हैं।


title: संचार उपग्रह

text: निश्चित (बिंदु-दर-बिंदु) सेवाओं के लिए, संचार उपग्रह पनडुब्बी संचार केबल के पूरक माइक्रोवेव रेडियो प्रसारण तकनीक उपलब्ध कराते हैं। उनका इस्तेमाल मोबाइल अनुप्रयोगों, जैसे जहाज, वाहनों, विमानों और हस्तचालित टर्मिनलों तथा टी.वी. और रेडियो प्रसारण के लिए होता है, जहां केबल जैसे अन्य प्रौद्योगिकियों का अनुप्रयोग अव्यावहारिक या असंभव है।


title: संचार उपग्रह

text: 4 अक्टूबर 1957 को प्रवर्तित पहला कृत्रिम उपग्रह सोवियत स्पुतनिक 1, एक ऑन-बोर्ड रेडियो - ट्रांसमीटर से सुसज्जित था, जिसने 20.005 और 40.002 MHz दो फ़्रीक्वेंसियों पर काम किया। 1958 में संचार प्रसारित करने वाला पहला अमेरिकी उपग्रह प्रोजेक्ट SCORE था, जिसने एक टेप रिकॉर्डर का प्रयोग स्वर-संदेशों को संग्रहित और अग्रसारित करने के लिए किया। इसका उपयोग U.S राष्ट्रपति ड्वाइट डी.इसेनहॉवर की ओर से पूरी दुनिया को क्रिसमस की बधाईयां भेजने के लिए किया गया। NASA ने 1960 में एक ईको उपग्रह प्रक्षेपित किया; इस एल्युमिनिकृत PET फ़िल्म गुब्बारे ने रेडियो संचार के लिए एक निष्क्रिय प्रतिक्षेपक के रूप में कार्य किया। फ़िल्को द्वारा निर्मित, 1960 में ही प्रक्षेपित कूरियर 1B, दुनिया का पहला सक्रिय पुनरावर्तक उपग्रह था।


title: संचार उपग्रह

text: टेलस्टार पहला सक्रिय, सीधे प्रसारण वाला संचार उपग्रह था। उपग्रह संचार का विकास करने हेतु AT&T, बेल टेलिफ़ोन लेबोरेटरीज, NASA, द ब्रिटिश जनरल पोस्ट ऑफिस और एक फ्रेंच राष्ट्रीय PTT (पोस्ट ऑफिस) के बीच बहु-राष्ट्रीय समझौते के तहत AT&T का यह उपग्रह NASA द्वारा 10 जुलाई, 1962 को केप केनवेराल से प्रक्षेपित किया गया, जो कि निजी तौर पर प्रायोजित पहला अंतरिक्ष प्रक्षेपण था। भूमध्य रेखा के ऊपर 45° कोण पर घूमते हुए, टेलस्टार को एक दीर्घवृत्ताकार परिक्रमा-पथ (हर 2 घंटे, 37 मिनट में संपूर्ण) में रखा गया था।


title: संचार उपग्रह

text: भू-स्थिर उपग्रहों का आसन्न पूर्ववर्ती 26 जुलाई, 1963 को प्रक्षेपित ह्यूजेस का सिनकॉम 2 था। सिनकॉम 2 स्थिर गति से प्रतिदिन एक बार पृथ्वी के चारों ओर घूमता रहा, चूंकि वह उत्तर-दक्षिण दिशा में गतिमान रहा, उस पर निगाह रखने के लिए विशेष उपकरण की ज़रूरत थी।


title: संचार उपग्रह

text: भू-स्थिर कक्ष में उपस्थित उपग्रह पृथ्वी-आधारित पर्यवेक्षक को एक स्थिर स्थिति में दिखता है। एक भू-स्थिर उपग्रह, प्रति दिन एक बार भूमध्य रेखा के ऊपर पृथ्वी के चारों ओर एक स्थिर गति से घूमता है।


title: संचार उपग्रह

text: भू-स्थिर कक्ष, संचार अनुप्रयोगों के लिए उपयोगी है, क्यूंकि उपग्रह की गति पर नज़र रखने के लिए महंगे उपकरणों की जरूरत के बिना ही, भू-आधारित एंटेना, जिनका रुख़ उपग्रह की ओर हो, प्रभावी रूप में काम कर सकते हैं। विशेष रूप से उन अनुप्रयोगों के लिए, जहां असंख्य ग्राउंड एंटेना (जैसे सीधे टी.वी.संचार-वितरण) की ज़रूरत है, ज़मीनी उपकरणों पर बचत, अपेक्षाकृत उच्च भू-स्थिर कक्ष में उपग्रह को पहुंचाने में आवेष्टित अतिरिक्त लागत तथा ऊपर की जटिलता के औचित्य को सिद्ध करता है।


title: संचार उपग्रह

text: भू-स्थिर संचार उपग्रह की अवधारणा को सर्वप्रथम आर्थर सी.क्लार्क ने, कोंस्टेनतिन ट्सियोल्कोवस्की द्वारा किए गए कार्य तथा 1929 में हर्मन पोटॉक्निक (हर्मन नूरडंग के रूप में लिखित) के "Das Problem der Befahrung des Weltraums - der Raketen-motor" कार्य को जोड़ते हुए प्रस्तावित किया। अक्टूबर 1945 में क्लार्क ने ब्रिटिश पत्रिका "वायरलेस वर्ल्ड" में "एक्स्ट्रा-टेर्रेस्ट्रियल रिलेस" शीर्षक का एक लेख प्रकाशित किया। इस लेख में रेडियो संकेतों के प्रसारण के उद्देश्य से भू-स्थिर कक्ष में कृत्रिम उपग्रह की उपस्थिति के पीछे मूल सिद्धांतों का वर्णन किया गया था। इस तरह आर्थर सी. क्लार्क को बहुधा संचार उपग्रह के आविष्कारक के रूप में उद्धृत किया जाता है।


title: संचार उपग्रह

text: कक्ष में सही मायने में प्रक्षेपित होने वाला प्रथम भू-स्थिर उपग्रह सिनकॉम 3 था, जिसका प्रक्षेपण 19 अगस्त, 1964 को हुआ। इसे अंतर्राष्ट्रीय दिनांक रेखा के ऊपर 180° पूर्वी देशांतर पर कक्ष में अवस्थित किया गया था। उसी वर्ष इसका प्रयोग टोकियो, जापान से संयुक्त राज्य अमेरिका में 1964 सम्मर ओलंपिक के प्रयोगात्मक टी.वी. कवरेज को प्रसारित करने के लिए किया गया, जो कि प्रशांत महासागर के पार भेजा गया पहला टी.वी. प्रसारण था।


title: संचार उपग्रह

text: सिनकॉम 3, के तुरंत बाद 6 अप्रैल, 1965 को "अर्ली बर्ड" के नाम से भी जाने जाने वाला इंटेलसैट I प्रक्षेपित हुआ और 28° पश्चिम देशांतर पर कक्ष में स्थापित किया गया। यह अटलांटिक महासागर के पार दूरसंचार के लिए पहला भू-स्थिर उपग्रह था।


title: संचार उपग्रह

text: 9 नवंबर, 1972 को उत्तर अमेरिका महाद्वीप के लिए सेवारत भू-स्थिर उपग्रह अनिक A1 का प्रक्षेपण टेलीसैट कनाडा द्वारा किया गया, जिसका अनुगमन संयुक्त राज्य ने वेस्टर्न यूनियन द्वारा 13 अप्रैल, 1974 को वेस्टर 1 के प्रक्षेपण के साथ किया।


title: संचार उपग्रह

text: 19 दिसम्बर, 1974को, विश्व के प्रथम त्रि-अक्षीय स्थिरता वाला भू-स्थिर संचार उपग्रह, फ्रेंको-जर्मन सिम्फोनी का प्रक्षेपण हुआ।


title: संचार उपग्रह

text: टेलस्टार, सिनकॉम 3, अर्ली बर्ड, अनिक A1 और वेस्टर 1 के प्रक्षेपण के बाद, RCA अमेरिकॉम (परवर्ती GE अमेरिकॉम, वर्तमान SES अमेरिकोम) ने 1975 में सेटकॉम 1 का प्रक्षेपण किया। सेटकॉम 1 ही शुरूआती केबल TV चैनलों यथा WTBS (अब TBS सुपरस्टेशन), HBO, CBN (वर्तमान ABC फैमिली की मदद के लिए उत्तरदायी था और द वेदर चैनल) की सफलता में सहायक सिद्ध हुआ, क्यूंकि ये चैनल, उपग्रह का प्रयोग करने वाले सभी स्थानीय केबल TV नियंत्रण केंद्रों को अपने कार्यक्रम वितरित करते थे। इसके अतिरिक्त, यह अपने स्थानीय सहबद्ध स्टेशनों के लिए कार्यक्रमों का वितरण करने के लिए ABC, NBC और CBS की तरह संयुक्त राज्य में प्रसारण टेलीविजन नेटवर्क द्वारा उपयोग में लाया जाने वाला पहला उपग्रह था। सेटकॉम 1 व्यापक रूप में उपयोगी साबित हुआ, क्यूंकि इसकी संचार क्षमता, अमेरिका में प्रतिस्पर्धी वेस्टर 1 से दुगुनी थी (वेस्टर 1 के 12 ट्रांसपॉन्डर्स के विपरीत 24 ट्रांसपॉन्डर्स स्थापित हुए), जिसके परिणामस्वरुप ट्रांसपॉन्डर की व्यावहारिक लागत में कमी आई.बाद के दशकों में सैटेलाइट, ट्रांसपॉन्डरों की संख्या बढ़ाने में प्रवृत्त हुआ।


title: संचार उपग्रह

text: 2000 तक, ह्यूस अंतरिक्ष एवं संचार (वर्तमान बोइंग सैटेलाइट विकास केंद्र) विश्वव्यापी सेवा में 100 से भी अधिक उपग्रहों का लगभग 40 प्रतिशत निर्मित कर चुका था।


title: संचार उपग्रह

text: पृथ्वी का निम्न कक्ष(LEO) विशिष्ट तौर पर पृथ्वी की सतह से लगभग 400 किलोमीटर ऊपर एक वृत्ताकार कक्ष है और उसी के अनुरूप (पृथ्वी के चारों ओर घूमने का समय) 90 मिनट की अवधि का होता है। ये उपग्रह, अपनी कम ऊंचाई के कारण, उप-उपग्रह बिंदु से अंदाज़न 1,000 किलोमीटर की परिधि में ही देखे जा सकते हैं। इसके अतिरिक्त, पृथ्वी के निचले कक्ष के उपग्रह, आधार स्थिति के सापेक्ष तेजी से अपनी स्थिति बदलते रहते हैं। यहां तक कि स्थानीय अनुप्रयोगों के लिए, यदि मिशन को निरंतर संपर्क बनाए रखना हो, तो असंख्य उपग्रहों की आवश्यकता होगी.


title: संचार उपग्रह

text: भू-स्थिर उपग्रहों की तुलना में पृथ्वी के निचले कक्ष वाले उपग्रहों को कक्ष में प्रक्षेपित करना कम महंगा होता है और, पृथ्वी से निकटता के कारण, उतनी उच्च सिग्नल क्षमता की आवश्यकता नहीं होती है (स्मरण रहे जब स्रोत से दूरी के वर्गफल से सिग्नल की क्षमता कम हो जाती है, तब वह प्रभावशाली होगा).इस कारण उपग्रहों की संख्या और उनकी लागत में अंतर है। इसके अतिरिक्त, दो प्रकार के मिशनों को समर्थन देने के लिए अपेक्षित ऊपरी और भूमि पर अवस्थित उपकरणों में महत्त्वपूर्ण असमानताएं है।


title: संचार उपग्रह

text: सहमति से काम कर रहे उपग्रहों का समूह उपग्रह पुंज के नाम से जाना जाता है। ऐसे दो पुंज, इरीडियम और ग्लोबलस्टार हैं, जिनका उद्देश्य मुख्य रूप से सुदूर प्रांतों में उपग्रह फ़ोन सेवा उपलब्ध कराना है। इरीडियम प्रणाली में 66 उपग्रह हैं। Microsoft उद्यमी पॉल एलेन द्वारा समर्थित टेलीडेसिक के नाम से ज्ञात अन्य LEO उपग्रह पुंज के पास 840 से अधिक उपग्रह होने चाहिए थे। बाद में इसे घटा कर 288 उपग्रह कर दिया गया और अंततः केवल एक परीक्षण उपग्रह का प्रक्षेपण हो सका.


title: संचार उपग्रह

text: पृथ्वी के निम्न कक्षीय उपग्रह को उपयोग में लाकर अनियमित कवरेज देना भी संभव है, जो पृथ्वी के एक हिस्से से गुज़रते हुए प्राप्त डाटा को संग्रहित करने और बाद में अन्य हिस्सों से गुज़रते हुए उन्हें संचारित करने की क्षमता रखता है। यह स्थिति कनाडा के CASSIOPE संचार उपग्रह CASCADE प्रणाली की रही है।संरक्षण और अग्रसारण विधि का प्रयोग करने वाली अन्य प्रणाली ओर्बकॉम है।


title: संचार उपग्रह

text: उल्लेखानुसार, भू-स्थिर उपग्रहों के संचालन का दायरा भूमध्य रेखा के ऊपर तक ही सीमित है। जिसके परिणामस्वरुप, वे हमेशा उच्च अक्षांशों में सेवाएं प्रदान करने के लिए उपयुक्त नहीं हैं: उच्च अक्षांश पर, एक भू-स्थिर उपग्रह क्षितिज पर तल के पास दिखाई देगा, जिससे संपर्क प्रभावित होगा और बहुपथ का भी (ज़मीन से दूर और ज़मीनी एन्टेना में प्रतिबिंबित संकेतों से होने वाले हस्तक्षेप के कारण) कारक बनता है। मोलनिया श्रृंखला का पहला उपग्रह 23 अप्रैल, 1965 को प्रक्षेपित हुआ और मास्को अपलिंक स्टेशन से साइबेरिया तथा नोरिल्स्क, खबरोवस्क, मेगडान और लैडिवोस्तोक में स्थित रूस के सुदूर पूर्व डाउनलिंक स्टेशन तक संकेतों के प्रायोगिक संचरण के लिए प्रयुक्त हुआ था। नवंबर 1967 में सोवियत इंजीनियरों ने मोलनिया उपग्रहों पर आधारित उपग्रह टेलीविज़न के राष्ट्रीय TV प्रसारण केंद्र की ऑर्बिटा नामक एक अद्वितीय प्रणाली विकसित की.


title: संचार उपग्रह

text: ऐसे मामलों में मोलनिया कक्ष एक आकर्षक विकल्प हो सकते हैं। मोलनिया कक्ष, परिक्रमा-पथ के उत्तरी हिस्से में घूमते समय, चयिनत अवस्थाओं पर उचित उन्नयन की गारंटी देते हुए, अत्यधिक झुका हुआ है। (उन्नयन, क्षितिज के ऊपर उपग्रह की स्थिति की सीमा है। इस प्रकार, क्षितिज पर उपग्रह का शून्य उन्नयन होता है और सीधे ऊपर के उपग्रह 90 डिग्री उन्नयन पर है).


title: संचार उपग्रह

text: इसके अलावा, मोलनिया कक्ष को इस तरह डिजाईन किया गया है कि उपग्रह का अधिकांश समय दूर उत्तरी अक्षांश पर व्यतीत होता है, इस दौरान इसके निचले पदचिह्न की गति धीमी होती है। इसकी अवधि एक आधे दिन की है, ताकि प्रत्येक द्वितीय परिभ्रमण के आठ घंटों के लिए लक्षित क्षेत्र पर उपग्रह संचालन के लिए उपलब्ध रहे.इस तरह तीन मोलनिया उपग्रहों के समूह (कक्षीय पुर्जों को सम्मिलित कर) अविरत कवरेज उपलब्ध करा सकते हैं।


title: संचार उपग्रह

text: मोलनिया उपग्रह आम तौर पर रूस में दूरभाषी और टी.वी. सेवाओं के लिए प्रयुक्त होते हैं। उनका दूसरा अनुप्रयोग, मोबाइल रेडियो प्रणाली के लिए (कम अक्षांश में भी) किया जाता है, चूंकि शहरी क्षेत्रों में यात्रा करने वाले वाहनों को, अच्छे संपर्क के लिए, उदाहरणार्थ लंबी इमारतों की उपस्थिति में, उच्च उन्नयन पर स्थापित उपग्रहों की आवश्यकता होती है।


title: संचार उपग्रह

text: संचार उपग्रहों के लिए पहला और ऐतिहासिक सबसे महत्वपूर्ण अनुप्रयोग अंतर्महाद्वीपीय सुदूर दूरभाष-प्रणाली रहा है। स्थिर पब्लिक स्विच्ड टेलीफ़ोन नेटवर्क, लैंडलाइन टेलीफ़ोन से टेलीफ़ोन कॉल का प्रसारण भू-केंद्र को करता है, फिर जहां वे भू-स्थिर उपग्रहों को प्रेषित कर दिए जाते हैं। डाउनलिंक समानांतर पथ का अनुसरण करता है।तंतु-प्रकाशिकी के उपयोग के माध्यम से, पनडुब्बी संचार केबल में सुधार से 20वीं सदी के उत्तरार्ध में, स्थिर दूरभाष के लिए उपग्रहों के उपयोग में कमी आई, लेकिन फिर भी वे आरोहन द्वीप, सेंट हेलेना, डीएगो गार्शिया और पूर्वी द्वीप जैसे दूरवर्ती द्वीपों को सेवाएं पहुंचाते हैं, जहां कोई पनडुब्बी केबल सेवारत नहीं हैं। ऐसे भी कुछ महाद्वीपों और देशों के खंड हैं, जहां लैंड-लाइन दूरसंचार दुर्लभ से लेकर अनुपलब्ध तक रहे हैं, उदाहरण के लिए दक्षिण अमेरिका, अफ्रीका, कनाडा, चीन, रूस और ऑस्ट्रेलिया के विशाल क्षेत्र .संचार उपग्रह अंटार्कटिका और ग्रीनलैंड के किनारों तक संपर्क उपलब्ध कराते हैं।


title: संचार उपग्रह

text: उपग्रह फ़ोन सीधे भू-स्थिर या निम्न-भू-कक्षीय उपग्रहों के समूह से जुड़ जाते हैं। उसके बाद कॉल को पब्लिक स्विच्ड टेलीफोन नेटवर्क या अन्य उपग्रह फ़ोन प्रणाली से जुड़े उपग्रह टेलीपोर्ट को अग्रेषित किया जाता है।


title: संचार उपग्रह

text: टेलीविज़न प्रमुख बाज़ार बन चुका है, तो कई ग्राहक-यंत्रों को विशाल बैंडविड्थ के अपेक्षाकृत अल्प संकेतों के समकालिक वितरण की मांग भू-समक्रमिक कॉमसेट की क्षमता से बहुत सही मेल खाती है। उत्तर अमेरिकी टेलीविज़न और रेडियो के लिए दो प्रकार के उपग्रहों का उपयोग होता है: सीधा प्रसारण उपग्रह (DBS) और निश्चित सेवा उपग्रह (FSS).


title: संचार उपग्रह

text: उत्तरी अमेरिका के बाहर, ख़ास तौर पर यूरोप में FSS और DBS उपग्रहों की परिभाषा थोड़ी-बहुत अस्पष्ट है। यूरोप में डायरेक्ट-टू-होम टेलीविज़न के लिए प्रयुक्त उपग्रहों का शक्तिशाली निर्गम वैसा ही है, जैसे उत्तरी अमेरिका के DBS-श्रेणी के उपग्रहों का, लेकिन वे FSS-श्रेणी के उपग्रहों के समान ही रेखीय ध्रुवीकरण का प्रयोग करते हैं। इनके उदाहरण हैं, यूरोपियन महाद्वीप के ऊपर परिक्रमा-पथ में स्थित एस्ट्रा, युटेलसैट और हॉट-बर्ड अंतरिक्ष-यान. यही वजह है कि FSS और DBS शब्दों का इस तरह अत्यधिक उपयोग उत्तरी अमेरिका महाद्वीप में होता है और यूरोप में यह असामान्य हैं।


title: संचार उपग्रह

text: निश्चित सेवा उपग्रह C बैंड और बैंड के निम्न अंश तथा C बैंड और बैंड के निम्न अंशों का उपयोग करते हैं। आम तौर पर इनका उपयोग, टेलीविज़न नेटवर्क और स्थानीय सहबद्ध केंद्रों से और उनको प्रसारण फ़ीड (जैसे नेटवर्क और संघीय कार्यक्रम, अद्यतन चित्र और पश्च प्रसारण के लिए प्रोग्राम-फ़ीड) के लिए होता है और साथ ही स्कूलों और विश्वविद्यालयों द्वारा दूर-शिक्षण हेतु, व्यापार टेलीविज़न(BTV), वीडियो-सम्मेलन और सामान्य व्यावसायिक दूरसंचार के लिए भी इस्तेमाल किए जाते हैं। FSS उपग्रहों का उपयोग केबल टेलीविज़न हेड-एंड को राष्ट्रीय केबल चैनलों के वितरण में भी होता है।


title: संचार उपग्रह

text: फ़्री-टू-एयर उपग्रह TV चैनलों को आम तौर पर बैंड में FSS उपग्रहों पर भी वितरित किया जाता है।उत्तरी अमेरिका के ऊपर इंटेलसेट अमेरिकास 5, गैलेक्सी 10R और AMC 3 उपग्रह, अपने बैंड ट्रांसपॉन्डरों पर बहुत अधिक मात्रा में FTA चैनलों को उपलब्ध कराते हैं।


title: संचार उपग्रह

text: अमेरिकी डिश नेटवर्क DBS सेवा ने भी अपने सुपरडिश एंटेना के लिए अपेक्षित प्रोग्रामिंग पैकेजों के लिए, हाल ही में FSS प्रौद्योगिकी का इस्तेमाल किया है, क्योंकि डिश नेटवर्क को FCC के "अनिवार्यतः वहनीय" विनियमों के अनुसार स्थानीय टेलीविज़न केंद्रों के प्रसारण वहन करने के लिए अधिक क्षमता और HDTV चैनलों के लिए अधिक बैंडविड्थ की आवश्यकता थी।


title: संचार उपग्रह

text: सीधा प्रसारण उपग्रह एक संचार उपग्रह है, जो कि छोटे DBS उपग्रह डिशों (सामान्यतः 18 से 24 इंच या 45-60 से.मी. व्यास वाले) को प्रसारण करता है।. सामान्य तौर पर सीधा प्रसारण उपग्रह, माइक्रोवेव K बैंड के ऊपरी भाग में संचालित होते हैं। DBS प्रौद्योगिकी का उपयोग, DTH-उन्मुख (डायरेक्ट-टू-होम) उपग्रह TV सेवाएं प्रदान करने के लिए होता है, जैसे कि संयुक्त राज्य अमेरिका में DirecTV और DISH Network, कनाडा में Bell TV और Shaw Direct, UK में Freesat और UK, आयरलैंड गणतंत्र, न्यूज़ीलैंड में Sky Digital.


title: संचार उपग्रह

text: DBS की तुलना में कम फ़्रीक्वेन्सी और न्यून शक्ति पर संचालित, FSS उपग्रहों के अभिग्रहण के लिए ज़्यादा विशाल ( बैंड के लिए 3-8 फीट (1 से 2.5 मी.) व्यास और C बैंड के लिए 12 फीट (3.6 मी.) या अधिक) डिश अपेक्षित है। ट्रांसपॉन्डर के प्रत्येक RF आगम और निर्गम के लिए वे (DBS उपग्रहों द्वारा प्रयुक्त वृत्तीय ध्रुवीकरण के बिल्कुल विपरीत) रेखीय ध्रुवीकरण का उपयोग करते हैं, लेकिन यह गौण तकनीकी अंतर है, जिसकी ओर प्रयोक्ताओं का ध्यान नहीं जाता.संयुक्त राज्य अमेरिका में TVRO रिसीवरों और डिशों के रूप में 1970 दशक के अंत से 1990 दशक के आरंभ तक, FSS उपग्रह तकनीकी का उपयोग मूल रूप से DTH उपग्रह TV के लिए किया गया था। इसका प्रयोग सम्प्रति-अप्रचलित प्राइम-स्टार उपग्रह TV सेवा के लिए उसके बैंड में भी किया गया था।


title: संचार उपग्रह

text: संचार के लिए अब ऐसे उपग्रहों का प्रक्षेपण हुआ है, जिनके K बैंड में ट्रांसपॉन्डर्स हैं, जैसे कि DirecTV का SPACEWAY-1 उपग्रह और Anik F-2. इसके अलावा, NASA ने हाल ही में बैंड का उपयोग करते हुए प्रयोगात्मक उपग्रह प्रक्षेपित किया है।


title: संचार उपग्रह

text: आरंभ में स्थिर टी.वी. रिसीवरों को प्रसारण करने के लिए उपलब्ध, 2004 तक लोकप्रिय मोबाइल सीधा प्रसारण अनुप्रयोगों ने, संयुक्त राज्य अमेरिका में दो उपग्रह रेडियो प्रणाली: Sirius और XM सैटेलाइट रेडियो होल्डिंग्स के आगमन के साथ अपनी उपस्थिति दर्ज की. कुछ निर्माताओं ने DBS टेलीविज़न के मोबाइल अभिग्रहण के लिए विशेष एंटेनाओं को प्रवर्तित किया। GPS प्रौद्योगिकी का संदर्भ के रूप में प्रयोग करते हुए, ये एंटेना स्वचालित ढंग से उपग्रह की ओर पुनः-लक्ष्य साधते हैं, भले ही वाहन (जिस पर एंटेना अवस्थित है) कहीं भी या किसी भी स्थिति में हो. ये मोबाइल उपग्रह एंटेना, कतिपय मनोरंजनात्मक वाहन मालिकों में लोकप्रिय हैं। ऐसे मोबाइल DBS एंटेना, JetBlue विमान कंपनी द्वारा DirecTV (JetBlue की सहायक कंपनी LiveTV द्वारा आपूरित) के लिए इस्तेमाल किए जाते हैं, जिससे विमान में सवार यात्री, कुर्सियों पर आरूढ़ LCD स्क्रीनों पर देख सकते हैं।


title: संचार उपग्रह

text: कुछ देशों में, विशेषकर संयुक्त राज्य अमेरिका में उपग्रह रेडियो श्रव्य सेवाएं प्रदान करता है। मोबाइल सेवाएं, श्रोताओं को महाद्वीप में कहीं भी घूमने और उसी श्रव्य कार्यक्रम को सुनने की सेवा प्रदान करती हैं।


title: संचार उपग्रह

text: एक उपग्रह रेडियो या सब्स्क्रिप्शन रेडियो (SR) एक डिजिटल रेडियो संकेत है, जिसका प्रसारण, संचार उपग्रह द्वारा किया जाता है और जो स्थलीय रेडियो संकेतों की तुलना में, अधिक व्यापक भौगोलिक सीमा को आवृत करता है।


title: संचार उपग्रह

text: उपग्रह रेडियो, कुछ देशों में, विशेष रूप से संयुक्त राज्य अमेरिका में भू-आधारित रेडियो सेवाओं के लिए एक सार्थक विकल्प उपलब्ध कराता है। Sirius, XM, और Worldspace जैसी मोबाइल सेवाएं, श्रोताओं को समस्त महाद्वीप में कहीं भी घूमने और जहां कहीं वे जाएं, उसी श्रव्य कार्यक्रम को सुनने की सुविधा प्रदान करती हैं। म्यूज़िक चॉईस या म्यूज़ैक की उपग्रह-संवितरित सामग्री जैसी अन्य सेवाओं के लिए एक जगह स्थिर रिसीवर और डिश एंटेना की ज़रूरत होती है। सभी मामलों में, एंटेना का स्पष्ट चित्र उपग्रह को दिखना चाहिए. जिन क्षेत्रों में ऊंचे भवन, पुल, या पार्किंग गैरेज संकेतों को अस्पष्ट कर देते हैं, वहां श्रोताओं तक सिग्नल पहुंचाने के लिए पुनरावर्तकों को स्थापित किया जा सकता है।